text:
مشهور قارا پنج شنبه دن یاخلاشیق 3 هفته گچیر ، ایران امنیت ارگانلاری او جومله دن سیپاه ، ایطلاعات و زیندان قاردیانلاری بیر گه سیاسی محبوس لارین گوئوشونا اوین زیندانیندا یوروش آپاریب و اوچ ساهات بویونجا یری گوویو بیربیرینه گتیرره رک بیر چوخ دوسداق دا اولان زیندانینی ووروب دویوب باش گوزلرین ازیب داغیدان دان سونرا یارالیلاری خسته خانا یرینه تک حجره لره سالیب حتی یارالارینا درمان اتمه ییده انگل لییب لر.
بو آرادا سعید متین پور ، اسماعیل برزگری ، دکتر اسدالله اسدی چوخلو ضرر گوروب عاینی حالدا درمان اولمادان تک نفرلیک حجره لره سالینیب لار. اونلاردا اعتراض اوچون آجلیق آکسیاسینا باشلاییب لار. یوروش مهرعلی بیلی و بهنام شیخی ده بو آجلیق آکسیاسینا قاتیلیب دیر.
میللی فعال لار بو آشیکار عدالت سیزلیگی گوره رک آجلیق آکسیاسینا باشلاییب لار. بو چاغری کامپانیایا دونوشوب و ایندیلیک ده 70 آکتیویسته یاخین بو آکسایایا قاتیلیب لار . آکتویست لر اولکه نین ایچیندن و دیشیندا چشیت لی اولکه لردن بو سسه سس وریب لر. من ده ایکی گوندور بو آکسیایا قاتیلمیشام اوچ گون یمه ییب کونوللو اولاراق آجلیقا سلام وریرم .
دیرلی بیر دوستوم فیس بوک صایفاسیندا بله یازیر : " سياسي محبوسلاريميزدان حيمايه ائتمك واونلارين سسي اولماق چوخ گؤزه ل دير آنجاق منجه ائوده اوتوروب آجليق آكسياسي گئچيرمك يئرسيز بير ايشديروسانميرام كي تاثيرلي بير ايش اولا هر بير اعتراضي حركت گره كدير اؤزونو ايچري اينسانلارينا ودونيا جامعه سينه گؤسترسين وگره كدير گؤز اونونده اولسون . "
بو یازینی عزیز دوستوما جواب یوخ بلکه بیر دردی دیل کینی یازیرام :
دیرلی دوستوم من ده سیزینله راضیام. کشکی ایران ائلچیلیک لری قاباغیندا بو آکسیالاری گچیرسه یدیک ، کشکی بیزیم ده فارس لار کیمین گوجلو مدیا لاریمیز اولایدی . کشکی تداروک لریمیز اولسایدی ، سیاست چیلری اکسیالاریمیزا چاغیرسایدیق کشکی کشکی و کشکی . آمما بونلار یوخوموزدور . بونو سن ده بیلیسن من ده بیلیرم .
کشکی بو آکسیامیزی خاریجی لرین گوزونون اونون ده یاپسایدیق هرکس بیزه باخسایدی بیزی قونوشسایدی . آمما عزیز دوست بیز خاریجلیلردن چوخ هم وطن لریمیزه احتیاجیمیز وار. اینان بیز او قدیر بیر بیریمیزدن بیگانه ییک کی خاریجه لی بیزه قوهوم ساییلیر . او قدیر توپراق لاریمیز کیمین پارچالانمیشیق ، او قدیر بیر بیریمیزین اطرافینا دوشمانلیق دووارلارین هورموشوق کی دوشمانا احتیاجیمیز یوخ دور.
باخ اله بو آکسیادا شیرکت ائدن لر بیر بیرلری آرییب بولماییرلار . بیرینین فتوراقی گئدیر اوبورون کی گتمیر. بیرینین آدی دییلیر اوبیرینین کی دییلمیر.
بو آکسیا سنچه ندن اوتوردور ؟
منجه بو آکسیا خالقین ایچینه میللی محبوس لاریمیزین مظلوم لوقون آپارماق دان اوتورودور. باخ هر کس آجلیق اوروجو توتور ایش یرین ده ، مدرسه ده ، اونیورسیته ده و هر هانگی بیر یرده واردیر زیندانی لریمیزین سسین آپاریر. هم وطن لریمیزه ده بو سسین عکس صداسی اولماق دوشر. بو آکسیا یونیورسیته لریمیزه چکیلسه اویرنجی لر یمه ک لرین آلیب یمه دن ماسالار اوسته بیراخسالار سن باخ نه های دوشه جک . ایشچیلریمیز عاینی ایشی گورسه لر باخ نه اولار؟ آمما بونلار هاممیسی سنین ،منیم ،خالقیمیزین دویارلیقیلا اولار.
آمما اولماسا نه اولار ؟ منجه هئج اولماسا ویجدانیمیز راحاتلار. اینان منیم الیم دن بیر ایش گلمه دیینه گوره ویجدانیم گوینویور، الوولانیرام ، یانیرام . بو آکسیا منیم ویجدان آغریما ایی گلیب هئچ اولماسا الیم دن گلنی ائلیره م . اینان آجلیقا سلام منیم ویجدانیمی بیر آز اولسون راحاتلادیر . هئج اولماسا اوشاق لاریمیزا دیه ریک الیمیزدن بو گلیردی اونودا یاپدیق !
تانری یاردیمجیمیز اولسون .


c: text/html

text:
قوجامان او شاهتوت آغاجی هر باهاردان بیر یاشیل امضاء آلمیش، اولسون کی پاییزلارین غضبیندن قاداسیز دئییل جانی !…
یایلارین داغلاما گونلرینده، عصب- عصب سانجی توتان دیش سایاق، باش آغریسی یوخ، بلکه زوغ آغریسی توتاراق اندیشهلرینی بو آغریلارلا کدرلندیره اوزویله دینلهشرک، دئیر: ” وارلیغیمی تالاماسایدیلار، بولاقلارا کوزه – کوزه شرابلار گؤندرردیم؛ یئددی ایللیک – اون یئددی ایللیک شرابلار!… زوغلاریم تپه – دیرناق اود توتموش یانیر، انصافسیز بولاقلارا نه گلمیشمی؟ !…یاغیشلی بولودلاردا سوسوزلوغومون سسینه دویغولانمیر !!… “.
او شاه توت آغاجی باغچانین سول برهسینده قول- بوداغینی قلم قاش بیر گؤزلین دعالی اللری کیمیسونسوز گویلر سمتینه آچمیش؛ بویو ایسه او قدر اوجا دئییل کی قوزئی طرفده قاباق – قانشاریندا دیکلن تپهنین او یوزونده کوشول – کوشول آخان آرازین سیماسینی گؤره بیلسین، تا بلکه نیازلارینی اوندان دیلهسین ! ….
او توت آغاجینین جانینا اون یئددی قلم میسمار چالینمیش؛ هئچ کیمسه او اسراری باشا دوشنمیر، آنجاق انقلابین ایلک ایللری اوجاق کندلی اوباسیندا ننه مریم سؤیلهدییی قصهنین بیر سطیرنده من بو سیرری باشا دوشموشدوم؛ ننه مریمین عینجه سؤزو بو اولور : “…بیرینجی دونیا محاربهسینده خالا سارانین قوشا بویلانان – پریلنن قیزلارینی عثمانلی افسرلری اسیر آپاراراق کورد چتهلرینه ساتیرلار، خالا سارا او گرگین وضعیتده دده ابراهاملا بیرگه باش گؤتوروب ایرانا قاچیرلار؛ سون قدمده وینق کندینده ساکن اولورلار، …. خالا سارا بو آجی آیریلیغا و زهرلی هیجرانا دؤزنمیهرک او شاه توت آغاجینی اؤزو اوچون ایلاهی ساناراق هر ایل یازین سون آیی توت بایرامییولدان گلیب چاتدیقدا او قوتسال آغاجین جانینا بیر قلم میسمار چالیبان او آغاجین جانینی سانجیلاندیریقدا اوندان ایستیر کی، اگر ایستیرسن جانین جانیم کیمی آغری چکمسین گلن ایل بو گون کی گون گلیب چاتانا کیمی منیم او قوشا پریلریمی منه چاتدیر!…، اون یئددی بایرام بو آغری داوام تاپیر تا کی طبیعتین ذووقونون قراری اون یئددی ایلدن سونرا منی خالا سارایا چاتدیریر و اونون ظنیجه من اونون قوشا فرشتهلرینین بیریسی اولورام !…، او بایرامدان بری خالا سارا توت آغاجینین جانینی میسمارلا آغریا سالمیر، بلکه هر توت بایرامیاونون زوغلارینا بیر کوزه شراب ایچیردیر!…”.
*
او شاه توت آغاجینین حیاتی تانری نفسی سایاق داها بارلی – بهرهلیدیر؛ باغچاچی هر باهار فصلینین سون گونلری اونون برکتلی بوداقلاریندان سبد – سبد توت دریر ؛ شرابچی او دریلن توتلاردان نهره – نهره شراب قویور؛ توی مجلیسلرینده کیشیلری او شرابلار سرخوش قیلاراق بیر نئچه ساعاتلیقدا اولورسا اونلاری دونیا قمیندن فارغ ائدیر.
او شاه توت آغاجینین بهره سی یالنیز بونلارلا کفایتلنمیر؛ بلکه بیر خیلی قارقا- قجلهلر اونون قول – قانادیندا یووا باغلایاراق ایل به ایل بالالارینی پروازا گتیریرلر ؛ بال آریلاری او آغاجین توت فصلی قندینی کندیلرینه داشییاراق بال تؤرهدیرلر؛ هر بیر قوش میوه فصلی اؤز پایینی او شاه توتون برکتلی سفرهسیندن آپاریر.
بونلارلا دا سون توتمور شاه توت آغاجینین نفسینین برکتی – بهرهسی؛ بلکه یایین داغلاما گونلرینده کندین قاری – قوجالاری اونون چترینین کؤلگهسی آلتدا توپلاناراق گئچمیشلری سئیر ائده، هر گون بیر سینما پردهسی آچیرلار گؤزلرینین اؤنونده!…،ها بئله بیر گونده اولور کی کند جاوانلاری اونون قول – بوداغینین کؤلگهسی آلتدا سازلی – شرابلی، شنلیگه قورولورلار !….
*
اونوتماییم کی، گئچن ایل بیر چاتما قاش قاری ننه اوراقچاسینی بوزوولارینا دردیی اوت دریزچهسینه تاخاراق همن بو توت آغاجینین اؤنونده داشدان چکیلن کلهیین اوستونده اوتوروب بو شاه توت آغاجینین بوی – بوغونونو سئیر ائدیبن نارین – نارین گؤز یاشی تؤکدوکدن سونرا شالینین اوجویلا گؤز یاشلارینی دریریردی،کی دردینین سببینی اوندان سوردوقدا منه سؤیلدی :” … فلیینده عؤمرو شاللاقلانسین آی بالا، عشقیمیده مندن آلمیش، جاوانلیغمیدا !!…، گؤزل – گؤیچکلییمده کی اونلارلا گئتمیش!…؛ جانیمدان آرتیق سئودییم بیر بوغو بورما اوغلان واریدی، بو توت آغاجینین گؤز اؤرتری بیزیم عشقیمیزه خلوتگاه اولموشدو ؛ یارلا بورایا قوناق گلردیک کیمسهلردن خبرسیز !!!…؛آنجاق، آذربایجان فرقه دموکرات حکومتی ایش اوسته گلمدن فداییلرین موباریزهسی باشلادی؛ منیم یاریم الینه سیلاح آلاراق موباریزلر سیراسیندا یئر توتدو، من اؤز فداییما بیر یایلیق ایلقار وئردیم. بیر ایلدن سونرا فداییلر شکست یئدیلر؛ منیم فداییم ملعون خانلارین الینده گرفتار اولدو؛ چیللهنین قارلی بیر گونلرینده ملعون میرصمدخان و اسداللهخان منیم فداییمیآغیر ایشکنجهلر وئردیکدن سونرا شهید ائتدیلر !…منیم حیاتیمین نغمهلی تئللری بو توت آغاجینا هؤرولموش، بو آغاج منیم یاریمین قوخوسونی وئریر؛ تا نفسیم وار بونو سئیر ائتمهلییم . ”
او شاه توت آغاجینا تیکیلن سئودالی گؤزلردن علاوه، اونون جانینا نئشتر سانجان زهرلی گؤزلرده وار؛ اولسون کی باغچاچی او شاه توت آغاجینی ایکی گؤزلری کیمیقورویور، و اونون زوغلارینا سو یئتیریر تا کی اهل – اعیالینین ایل روزوسونون بیر حیصهسینی ایسه او آغاجین برکتیندن آلسین؛ آنجاق اونون ایستهینین عکسینجه، سازچی الوارچینین جیلدینه گیرهرک اونو قورور کی: “همن شاه توت آغاجینین بویو اوجالیقدا پول یاتیب او باغچادا، منیم آغیر قیمتلی سازلیقلاریم او توت آغاجینین بوی – بوغونونداهاوالانیر، الوارچی قارداش! قیزیل بالتانی او توت آغاجینین جانیندا کوتلتمهلیسن، تا کی سنده چؤرهیه چاتاسان، من ده” .
الوارچینین قصدی سازچینین قصدیندن بالتا – بالتا سالیجیدیر !… او،باغچاچینی جانیخدیرمیش؛ باغچاچیهارادا گؤرسنیر بو اورادا قارا تیکان کولو کیمیبیترهک، دئییر: ” مال- داوارین قوجاسی چوبدارین – قصابینکیدیر، آغاجین قوجاسیسا الوارچینین کی، کرم عمی! شیطان داشین توک یئره اتگیندن گل معاملهیه اوتوراق، کیشی بو قوجا توت آغاجی سنین اوچون مکه – مدینه اولموش لاپ!…ال چک بو بوت پرستلیکدن، الینی وئر الیمه، یا علی – دئ، معاملهنی بیتیرهک “.
آنجاق باغچاچی کرم عمی هر دؤنه یالنیز بو سؤزلری تیکرار ائدیر :” او توتوت آغاجینین کؤلگهسی کسیلن بیر گون تامام بالتاچیلارین نسلی یئر اوزوندن کسیلر !… او آغاج یالنیز منیم واریم دئییل؛ بلکه قارقا – قجلهلرین شهری، قاری – قوجالارین کؤلگنهجیی، باغ- باغچالارین ایلاهیسی و باهارین نفسیدیر؛ بو حسابلارلا منیمده مکه – مدینه م اولور !… او برقی ارهنی گؤزلریمه تئز – تئز سوخما؛ او عزراییل دهرهسییله بیرده منیم مکه – مدینهمین اطرافیندا دولانسان آنان ماتمینده اوتورار؛ بو توت آغاجی من اوچون هم آتا یادیگاریدیر، هم ده ائولاد نفسی .
هر بیر آغاج کسیلدیکدن سونرا ایستر تابوت دوزلتسینلر اوندان، ایسترسه ساز ؛ هر ایکی حالتده کسیلن بیر آغاجین ماتمیدیر، من ایستهمیرم شاه توتون ماتمینی گؤرم”.
اولسون کی کرم عمی او شاه توت آغاجیندان ال چکن دئییل، بالتاچی ایسه کرم عمیدن، و سازچی ایسه بالتاچیدان !…
آنجاق بو آرادا بیر باشقا کؤنول او شاه توت آغاجی اوچون گؤرک نئجه چیرپینیر؛ فداییسی شهید اولان قارا سئودالی چاتما قاش قاری ننه بونو یاخچی باشا دوشور کی او شاه توت آغاجی بیر گون یا بالتالانمالی و یا ییخیلمالیدیر، بو دویغو – دوشونجهلر عالمینده کؤنلوندن گئچیر کی او شاه توت آغاجی آفتلر الییله یوخ، بلکه بیر گون سئودالی سازچیلار الییله سازلیقلارا دوغرانسین، تا کی هم او آغاجین جانی آغری دویماسین، و همده اوندان چاناقلانان سازلار اونون شهید فداییسینین هارایلارینی مجلیس – مجلیس، اوبا – اوبا، ائل – ائل چاتدیرسین.
قارا سئودالی چاتما قاش قاری ننه آیدینجا دویور کی او شاه توت آغاجی بارداق – بارداق شیرین -بال شرابلارینی اؤز جانینادا زوغ- زوغ ایچیرتمیش، کی سازلیقلارا کسیلینیرسه، سیملر سیلکهلننده چالغیلار قیرخ ایللیک بال شراب دادی وئرهجک .
انصار قرهداغی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.

robotstxt: allowed

filter: keep


text:
«فمن» حرکاتینین عضوو کیئوده پوروشنکویا مخصوص «روشن» ماغازاسیندا آکسییا کئچیرهرک پرزیدنتین ایمپیچمنتینی طلب ائدیب.
آخار. آذ خبر وئریر کی، تاسس «فمن» عضوونون ماغازانین قارشیسیندا یئرلشن آیی فیقورلارینین اوزرینه بنزین تؤکهرک یاندیردیغینی یازیب. قادینین بدهنینده اینگیلیس دیلینده «شیرنیات و یا ایمپیچمنت» یازیلیب.
حادثه یئرینه درحال حقوق-محافظه اورقانلارینین امکداشلاری جلب اولونوب.
قید ائدک کی، «فمن» حرکاتی اوکراینادا یارادیلیب. بو حرکاتین نمایندهلری اعتراضلارینی دقته چاتدیرماقدان اؤترو بدنلریندن ایستیفاده ائدیرلر.


text:
سن اؤلموسن
من هاردایام؟ هئچ نه تانیش دئییل! ندن بو قدر آغ؟
-"سن اؤلموسن"
یوخ اولماز! باخ من نفس چكیرم. هر نه یی بیلیرم. اولماز! من
دیرییم.
-"سن اؤلموسن"
اه سوس! من دیرییم.
بلكه ده دوز دئییر. باخ یئره آغ آپ باغ دیر. سان كی اوستونه
كافور سپیبلر.
گؤزلریم یانیر. سوسوزام.
سانیرام یئرده سوسوزدور!
بو یئر گؤر نه تانیش گلیر. هن اوشاقلیق آنی لاریمی
دیریلدیر! بیز اوشاقلیق دا بورایا چوخ گلمیشدیك. یقین بورانی تانیییرام. اما آدی،
آدی یادیما دوشمور! گؤررسن بورا هارادی؟
اوردا بیر مئیدان وار. مئیدانین ساعاتی دا وار. ساعات 6. ندن
بو ساعات اؤنه گئتمك یئری گئری دؤنور. ساعات دان قان دامیر!
دئیه سن اوردان بیر كیشی گلیر. قوی سوروشوم گؤروم هاردایام.
آ آ. بس نیه دانیشانمیرام؟! دیلیم! دیلیم! دیلیمین باشینا نه گلیب؟!
تانریم بو نه اویونلاردیر باشیما گلیر؟!
یوخودان آپبیلدیم. سحر اولموشدو. آتام كهنه رادیوسون
آشمیشدی.
-"بحران دریاچه ارومیه هنوز هم به قوت خود باقی ست."
پنجره نین دالینا گئتدیم، پرده نی كنارا ووردوم. گئجه دن
یاغان قار هله ده یاغیردی. یئر آغ آپ باغ ایدی، گئجه گؤردویوم قاراباسما (كابوس)
تكین.
مریم علی زاده
92.9.2


text:
ایلین سونونا دک 60 مین میقرانت آلمانیانی کونوللو ترک ائده جه ک.
آخار.آذ خبر وئریر کی، بونو آلمانیانین کانسلری آنگلا مرکل خریستیان ئموکراتیک ایتتیفاقی پارتیاسینین رئگیونال توپلانتیسیندا آچیقلاییب. اونون سؤزلرینه گوره، عمومیلیکده اؤلکه ده قالماق حقوقو اولمایان 100 مین میقرانت آلمانیانی ترک ائتمه لی اولاجاق:
"اونلاردان اوچده بیری زورلا دئپورتاسیا ائدیله جک، 60 مین ایسه مختلیف هومانیتار پروگراملار چرچیوسینده وطنلرینه گئری دؤنه جک".
مرکل خصوصا افغانستاندان اولان قاچقینلاری قید ائده رک، بوتون افغان اوغلان و قیزلارین آلمانیایا کؤچمسینین غیری- مومکون اولدوغونو بیلدیریب.


text:
«ستار گولمحمدی» ادبیات عالمینده سؤیکنملی بیر دیرکدیر. علی تقیزاده لاریجان بیر گون شاعیر دوستوم فیروز محمدخانی زنگ ائلهدی و ستار گول محمدی حاققیندا مطلب یازیب تبریزه گوندرمگیمیایسته دی. بو مطلبی یوللادیم کی اورا بوراسیندان حذف اولموش ویژهنامه ده چاپ اولموشدی. *** ۲۷ایل بوندان اوول ایلک دفعه شاعر ستارین «سروان» پوئماسین اؤز سسیله ضبط اولونموش کاستدن ائشیتدیم. اوندا جاوان چاغلاریم ایدی. ...Read More »
دای من ده بئله اولدوم… / علی تقیزاده لاریجان
دای من ده بئله اولدوم… علی تقیزاده لاریجان شهریورآیینین ایستی بیر گئجهسیدی. ۱۳۶۹ -جو ایل. آی درهجیک داغیندان تزه بویلانیب چیخیردی. اسداله کیشینین قاپیسینداکی سس کوی، بوتون ماهروزولو کندین بوروموشدو. نئچه گئجه گوندوز ایدی کی چال چاغیر ایدی. مرادین قاپیسیندان او شنلیک اولان قاپییا، باغلارین آراسیندان چکیلن یول، قارانلیق ایدی. آزجا مراد ایوانین ایشیغی، هردن ده اسداله کیشینین ایوانین چیراغان ...Read More »
جولمه قایغو/ علی تقی زاده لاریجان
جولمه قایغو علی تقی زاده لاریجان آنام دانلایاردی هردن آتامی، دئیردی: آی کیشی غصهنی اونود! بئزدیریر سن چکن دردلر آدامی، گل اؤز کؤچونو سور اؤزگهنی اونود! سانجیسی جانینا دولوبدی یئنه، دئییرسن آغیردی قارشیداکی قیش! قونشو کندی دولو ووروب سنه نه؟! سنین حؤکمون ایله یاغمیرکی یاغیش!! جولمه قایغوسانمینه سن آخی سن؟ نبینین اؤکوزو اؤلوب کی اؤلوب! باباش خستهلنیب بیر آی دئیهسن، ...Read More »
منیم شاعیر دوستوم «تانیش »/ علی تقیزاده لاریجان
منیم شاعیر دوستوم «تانیش » علی تقیزاده لاریجان ۱۳۹۴-جو ایلین اسفند آیینین اوللرینده قیشین بیر سرینهاوالی سحر چاغیندا موبالیم زنگ چالدی. تانیش دوستوم ایدی. دئدی: – ائشیتمیشم خدافریندهسن. بئکار اولسان گئدک «آفرین»له «خودو»یا سالام وئرک! دوز دئییردی من جانانلیدا دام تیکدیریردیم. دوغروسو بیر آن دوروخدوم.هاما بیلدیم کی سؤز خدافرین کؤرپولری حاقدا افسانهدن گئدیر. من او کؤرپولرین تیکیلمهسی حاقدا اولان افسانهنی ...Read More »
دئدیکجه پیس بیرعادت/ علی تقیزاده لاریجان
دئدیکجه پیس بیرعادت علی تقیزاده لاریجان تارچی چارگاهین برداشتین سسلندیریر. تارین تئللرینه گوجلی دهین میضراب مؤحتشم بیر ایفانی ائشیتمهیی موشدولوقلاییر. خواننده بیر میصراع غزلدن اوخومامیش و یا حتی بیرنفس برداشتی مایهیه طرف آپارمامیش، اؤزلرین چوخ موسیقیشناس بیلن تاماشاچیلار آلقیشا باشلاییب و بوتون موسیقی فضاسین کورلاییرلار.!! بو پیس رفتار بیر چارگاه موغامی، منصوریهده بیتهنه قدر آزی اوتوز دفعه تکرار اولور. نه ...Read More »
هایاندایدین؟ / علی تقیزاده لاریجان
هایاندایدین؟ علی تقیزاده لاریجان دئدیکجه عادیجه کئچیردی حیات گونلر اؤتوشوردی بیر-بیری کیمی داریخدیریجیدی هرگون هر ساعات منسه گوندهلیگین اسیری کیمی نه هرگون آچیلان ایشیقلی سحر نه ده بول اولدوزلو آیلی گئجهلر نه دوغما کندیمیز، نه قریب شههر نه گئن خیاوانلار، نه دار کوچهلر منه دئینمیردیهاچاندانیدی یئنیجه بیرخبر، تزهجه بیر سؤز پاس آتیب چوروین شیرین جانیدی دهیرسیز حیاتیم اوجوزدان اوجوز مورگودن ...Read More »
دئمیشدین / علی تقیزاده لاریجان
دئمیشدین علی تقیزاده لاریجان دئمیشدین: “ایذنسیز یوخونا گلیب بویاسیز دونیانی الوان ائدهرم؛ مورگولو بختینین اوزونه گولوب طالعینه قارشی عوصیان ائدهرم؛ منله اونودارسان آجی حیاتین قارا قاش – قاباغلی سویوق اوزونو. یوخودا تاپارسان بو کائیناتین سئوگی لذتینین یوزه یوزونو.” گونلری آیلاری بیربیره دوزوب یولونا مونتظیر عؤمور سورورم. یوخودان رؤیادان الیمیاوزوب، آچیق گؤزلریمله یوخو گؤرورم. حیاتیم ائلهجه یوخومسا بئله هاچان بس گولهجک ...Read More »
بولاق / علی تقیزاده لاریجان
بولاق علی تقیزاده لاریجان سؤیلهدین اورکدن سئویرم سنی آلقیش او سئوگینه، محبتینه! سئویندیریر بئله سئویلمک منی عشقینله دؤزهرم هر بیر چتینه. بیر اورهک منیمچون دؤیونسه دئمک گرکسیز دئییلم، کارسیز دئییلم. داها یئرسیز اولار یالقیز سؤیلهمک واریم وار, یاریم وار، یارسیز دئییلم. سن تکی نئچهسی سئوسهیدی اگر نئچه قات اولاردی فرحیم یقین. حیات داها گؤزهل اولمازمیمگر؟ گؤرسن چیچک آچیر طالعین مین- ...Read More »
جئیران یئریشی / علی تقیزاده لاریجان
جئیران یئریشی علی تقیزاده لاریجان آغرییان ایاغا درمان یاخاراق گئتدیگی یوللارا یؤنلدی خیال. او سونسوز یوللارا بیرده باخاراق چولقالادی منی قریبه بیر حال. سانکی ایدراکیمه دوشدی ولوله دئیهجکلریمیبیر- بیر سییلهدیم. عقلیمه گلنی گتیریب دیله طلبکارجاسینا بئله سؤیلهدیم: او سرو بویونا وورولان زامان اووسونلادی منی جئیران یئریشین. دلی وورغونلوغوم قویمادی بیرآن گؤزومه عیبهجر دهیه بیر ایشین. بیرگه آددیملادیق اوزون ایللری ائنیشلی، ...Read More »
اوشاقلیق جنتیمده آجی بیر گون/ علی تقیزاده لاریجان
اوشاقلیق جنتیمده آجی بیر گون علی تقیزاده لاریجان شوبههسیز اورا اوشاقلیق جننتیم ایدی. آجیلی شیرینلی خاطیرهلری ایله. اورا زرنه یوردی، صحرامانین اتهگینده، مئشه لرین اوستونده یئرلشن گوزل ییلاق ایدی.هاما او گون او جنتده سوردویوم ان آجی بیر گون ایدی. ۱۳۴۹ اونجی گونش ایلی یایین قیرخ بئشیدی. بیر ساکیت ایکیندی چاغی ایدی. آتام، من، بیرده یاشلی، قیرمیزی یابوموز زرنه یوردونون اویون ...Read More »


text:
پووئست: قاتار قفهسی، یالقیزلیق داییرهسی(۲)
کیان خیاو
متین اؤزونو بونجا یالقیز حیسس ائتمکده گرهکدیییندن داها آرتیق ایرهلی گئتدییینی اؤزوهامیدان یاخشیجا آنلاییر. اؤزونه قالسا، دونیاداکی بونجا جانلی- جانسیز یارادیقلارین ایچینده بونجا یالقیزلیقلا باغری باداش یاشاماغا جان آتماق چوخ دا یاخشی دئییل. آنجاق بئله دوشونور دئیین گئجهلر یاستیغی قوجاقلادیغینی، یوخسا گونونهانکیسا بیر ساعاتیندا لاپدان قاپیسینین، یوخسا دا تئلئفونونون زیلینین چالینماسینی گؤزلهدییینی سانمایین! بونجا اؤزوندن دیدرگین، بونجا اؤزوندن سورگون کیمیلر کیمییاشاییرسا دا ایندی بیر ساعاتا یاخیندیر قاباغینداکی بو بیر ییغین تیلیفینه دک بوشالمیش چای ایستیکانلارینا دالماقدان قاچینمیر. آرا- سیرا گلیب آیاق اوستو متینین اؤنونده دوراراق باشینی ایرهلی آپاریب قولاغینا نهسه پیچیلدایان دونوز شابان بو دؤنه ده ساغ بؤیرونده اوتوروب الینی متینین چینینه قویاراق بئله بیر سؤز دئیه بیلیر اونا:
-بو آجی چایین نهیی وار کی قاباغیوا قویولماق همان دمین ده نقده وئرمیرسن؟
متین اؤزونه زور وئریب باشینی ترپهدهرک گولومسونور:
-نئینییهجک آغا شابان؟
-آخی نئچهسین ده ایچسن ائله اوولکینه تایدی.
-دوز دئییرسن. چای دا آدام دییل کی بیر- بیرییله فرق ائلهسین!
-هه قادان آلیم، پولونا دا رحمین گلسین!
دونوز شابان بو جملهنی دئیه- دئیه گئدنده، متین اونون آرخاسینجا نهدنسه دوستجا باخیب اورهیینده سانکی اوزونو شابانا توتوب دئییر:
-سنه آد قویان او نامرد کیمسه، جئیران آدی قویاجاقمیش! قانماییب.
اصلینده جئیران شابانین دئدیکلرینی متین اؤزو ده بیلیر شوبههسیز. بیلیر کی آرد- آردینا ایچیب بوشالتدیغی ایستیکانلار دا ائله اؤزو کیمیبیر ییغین همجینسلرینین ایچینده یالقیزجا یاشاماقدادیرلار. بو ایستیکانلار دا بولود کیمیدولورلار، بوشالیرلار، آنجاق کیمسه اونلارین نه دوشوندوکلرینی، نه دویدوقلارینی بیلمیر. متین سانکی بو ایستیکانلاری دا دوشونور نهدنسه. بو آرادا قاتار اهالیسینین سانکی بیلمهدییی باشقا بیر نهسهنین ده اورتادا اولدوغونو بیلیر کیمیدیر. اینسانلار یالقیزلیغی اؤزلری اوچون یاخشیجا تعریفلهیه بیلسهیدیلر، اولا بیلسین چوخلاری اؤزلرینی دونیانین ان یالقیزی سانا بیلردیلر. متین سانکی بو قونودا اؤز دوشوندویونو باشقا تور سانیر. یوموشاقدیر. اینجه- اوخشاردیر. آنجاق اونو هئچ بیر کسه، یاشارا بئله آچیقلاماق ایستهمهییب بورا کیمی. گئنللیکله کیمسهیه بیر چوخ نهسهنی آچیقلاماق ایستهمیر متین. بلکه ائله بونا گؤره ایندی هرهنین باشی بیر شئیه قال اولان یئرده یاواشجا آیاغا دوروب سسسیزجه قاتاردان چیخماق ایستهییر. دوشونور کیهامینین گؤزوندن ایراق بیر یئره، اولا بیلسین ایچه چکیلیب اؤزونو یالقیزلاتماغین دیبینده بیر نهسه وار. اونا دوغرو گئتمک اوچون بیر ییغینجاقدان آیریلماق، ائرته چاغی گؤی اوزوندن بیر اولدوزون سسسیزجه ایتیب تانینماز- بیلینمز بیرهاراسیزلیقدا یوخ اولماغی کیمیدیر. متین بئلهسی اؤز- اؤزونده بیر آز سئوینه بیلیر. کسینلیکله قاتار یولداشلارییلا اولاندا دا سئوینه بیلیر. سانیر کی اینسانلارین هرهسینین اؤزونه اؤزل سئوینجلی سسلری وار. آنجاق یئنه ده سانیر کی اونلارین سئوینجلی اینسان سسلری آراسیندا بئله یالقیزدیر. متین نهدنسه بونا هئچ بیر چیخیش یولو تاپا بیلمیر و گئت- گئده داها دا چوخ اوزولور. ایستیکان- نلبکیلرین آغینا- بوزونا باخمیر. قاباغینا گلهنی بیچیندن یئنیجه گلمیش آدام کیمیایستی- ایستی هؤرتولتویله باشینا چکیب اوستوندن ده بیر سیقارئت آلیشدیریر. سیقارئتین ده آغینا- بوزونا باخمیر. آدی نه اولور اولسون،هانکی اؤلکهنین مارکاسی اوستونده اولور اولسون، تکی توتون اولسون! تکی جانینا یئریین کافئیینله نئکوتین اولسون! تکی آجی بیر نهسه ایچینه یوروموش اولسون! چونکو بئله حیسس ائدیر کی آرتیق بیر داها مئهری خانیمیگؤرمهیهجکسه اؤلومدن باشقا نهسه ایستهمیر. دؤرد بیر یانیندا اوتوران قاتار یولداشلارینین هئچ بیری، ان یاخین یولداشی یاشار بئله بو قونودا اونا یاردیم ائده بیلمهیهجهیینی بیلیر. داها ایش ایشدن کئچیبدیر، داها چیخان قان داماردا دورماز، بیر ده دامارا قاییتماز، و آرتیق من بو یولداشچالارا دا سیغینا بیلمهرم دئیه دوشونور. گئندن باخانلارا بئله دویولور کی متین اوچون گونباشی قاتارداکیلارلا بیرگه یاشاماق آرتیق اورهیینین چیینینی یارالاییب یورموش آغیر یوکدور. متین بو یوکده یالنیز اؤز وارلیغینین عذابینی چکیر. چئورهسیندهکی اینسانلار اونو اولدوغو کیمیآلیب آلقیلاماسالار دا، گیلئی دئیه اونلارا دئمهیه بیر سؤزجوک بئله سؤزو یوخدور. اینسانلار کی هرهسی سانکی باش توتمامیش بیر سئوگی ماجراسینین قهرمانیدیر. بو تئز- تئز اوزلری دهییشن اینسانلار نهدنسه بوتون سوچلارینی زامانین، یوخسا باشقا اینسانلارین بوینونا ییخیب قولای- قولای توپلومسال سرت قوراللار و قوشوللارین قولو اولماغا هر گون جان آتماقدادیرلار. متین بونلارین اؤنونده هر زامان سوسماقدادیر. بو سوسقونلوق اوندا بؤیوک بیر موباریزهنین کیچیک مودئلینه بنزهییر. بو مودئلده سانکی بیر حیات دیرامیآخیر دا بو شهرده اونو گؤرن اولمور. متین گئنللیکله آز دانیشان، اؤزللیکله قاتار قفهسیندههانکیسا بیر قونونون اوستونده گئدن قیزغین شیدیرقی دارتیشمالار ایچینده باشینی آشاغی سالیب سوسان بیر آدامدیر. او دؤنهلرجه گؤروب کی بو دارتیشمالارین سونو داوایا چکیب. او گون هئچ یادیندان چیخمیر. شممد دئدی:
-آی میر خلیل، سن آخیهانکی دانیشگاهدا سیاست علمیاوخویوبسان؟ سندن سونرا بو قفهده بیلن آدام یوخدو؟
میر خالیل ده نه سالدی، نه چیخدی، ائله اوتوردوغو یئردن چیمخیردی شممدین اوزونه:
-آده، من سیاسته قوشولاندا، سن سیچیب پوخووو دووارا یاخیردین ائئئئ! یادیندان چیخیب؟
او گون قاتار دهیدی بیر- بیرینه. آنجاق او قدرهای-هارایین ایچینده ده متین بیر کلمه بئله بیرییله کسمهدی. او گئنللیکله چئورهسیندهکی بئله اینسانلارین اؤنونده سوسور. آنجاق بیر اؤزو بیلیر کی اونلارین ایچدن اولان یؤنلرینی اورکدن سئوهرک سوسور. سانکی متینین بو سایاق سوسقونلوغو، کیمیتوپلومسال قوشوللارلا جان سیخیجی موباریزهسینده اؤزنل پوتانسیئلیدیر. بلکه ائله بونا گؤره مئهری خانیمین دا خیانتلری اؤنونده سوسا بیلدی. او مئهری خانیمیاو قدر سئویردی کی موطلق اونون ایچ اؤزگورلویو اوچون سوسدو. اونون ان دوغال حاقلاری و ایستکلری اوچون. متین بو پوتانسیئلییله اؤز حیات یوکونو آغیرلاشدیردی، آنجاق مئهری خانیما بیر سؤزجوک بئله نهسه دئمهدی. مئهری خانیم اونو دالیندان ووروب قوپاردی دا دؤنوب اوزونه باخمادی. دؤنمهدی کی بیردن مئهری خانیم اونو گؤروب اوتانماسین. بونلا بئله مئهری خانیما گئدن یوللاری هر زامان آراشدیردی، آنجاق بیر یول تاپمادی. تاپدی دا آنجاق مئهری خانیم اونلاری اوزونه باغلادی. اونسوز دا متین بئله دوشونوردو کی مئهری خانیما گئدن یوللاردا سانکی قیرخ یول کسن حرامیآغالیق ائدیردیلر. قیرخ فاشیست، قیرخ قارا گئییملی آدام، قیرخ میکروب، قیرخ آفت، قیرخ ان جیلیز خسته بؤجک؛هامیسینین دا آدی شر، سوی آدی بشر. شر بشرین آلدادیجی تبسسومو، بشر شرین ان چیرکین و ان قاتی تجسسومو. بشره دیش قیجیردان شر، شره مئیدان وئرن بشر. شر بشرین گؤز ایشیغی، بشر شرین ال آلتیسی. شر قددار، شر اؤز باشینا، بشرسه آبیر- حیاسیز تجاووزلر اوستاسی. متین بیر بشر کیمیبو شرلرله باریشا بیلمهدی. چونکو اؤزونو هئچ بشر بیلمیردی. مئهری خانیما دئییردی، بو قدر اؤزووو اومانیست گؤرستمه، اومانیستلیک عملده اولار سؤزده یوخ، مئهری خانیم دا دئمه اوندان اینجیییردی. بونا گؤره ده متین چوخلو واختلار اونون دا قارشیسیندا سوسوردو. مئهری خانیم متینین سوسقونلوغونو هئچ زامان اولدوغو کیمیآنلامادی. متینین سوسقونلوغونو بیر آز اولدوغو کیمیگؤره و دویا بیلن یالنیز ائله ایندی قاپیدان گیررکن بیر باخیش قفهیه باخیب اوجا سسله ایکی دؤنه – سانکی بیرینجی دؤنهدهکینی ائشیدن اولماییب – “قاتارا سلام” دئییب قفهنین اورتاسیندان بیر صندل گؤتوروب بیر باشا گلیب متینین قاباغیندا متینله اوز- اوزه ایلهشن یاشاردیر:
-نئجهسن متین؟
-یاشا یاشار، سن نئجهسن؟
-من ده وارام. ایندی گئتمیشدیم شهرین کؤهنه قالاسینا. حالیم توتولدو.
-نییه؟
-ائله بئله، بیلمیرم نییه. تزه گؤروبسن اورانی؟
-اوچ گون قاباق اوردایدیم.
یاشار قاشلارینی قالدیریب گؤزلرینی یئکلدهرک آنلاملی شکیلده متینه باخیر:
-یئنه ده آرا گون؟ هه؟
-بیلیرسن کی، هئچ هفتهمین آرا گونو اؤزومون دییل.
یاشار گولور:
-دئمهلی چای قیراغیندان کؤهنه قالایا نقل- ی مکان ائلهییبسن؟
متین ده گولور:
-یوخ، فقط ایکی- اوچ دؤنه.
-هله نئجهیدی کؤهنه قالا؟
-منیم ده حالیم توتولدو. ائله بیل اؤلو تورپاغی سپمیشدیلر اوستونه.
-گؤروسن دااا کئچمیشیمیزی نه گونه سالیبلار؟
-کئچمیش کئچمیشدی دااا یاشار! چوخ اؤزووی سیخما! ائله بیز ده بو شهر کیمیچوخ کئچمیشلر کئچمیشیک.
یاشار گولومسهییر:
-هه، متین! ائله من بو گون گئتمیشدیم شانلی تاریخیمله بیر سلاملاشام.
متین بو دؤنه گولومسهسه ده جدی بیر لحن ایله دئییر:
-من آنجاق بو شهرین شانلی تاریخییله چوخدان ساغوللاشمیشام.
-یانی سئومیرسن بو شهری؟
-نییه؟ چوخ- چوخ سئویرم. آنجاق سادهجه سئویرم.
یاشار یئنه قاشلارینی قالدیریب آنلاملی شکیلده متینه زیللهنیر:
-و اینسانلارینی؟
متین بو دؤنه گؤزلرییله گولومسهیهرک:
-بوتون اینسانلارییلا بیر یئرده.
-دوغوردان متین، بو شهری نه جور سئویرسن؟
متین یاریم دقیقهیه کیمیدال- دالا سیقارئتینی پوکلایاراق دالغین بیر حالدا قفهنین آچیق قاپیسیندان شهرین اوزاقدان گؤرونن سیرا داغلارینا باخیر، سونرا ارادی اولاراق دالغینلیغیندان آیریلیب، باشینی آشاغی سالیب گولومسهیهرک:
-اوزون- اوزادی خیابانلاریندا گئجه یاریلاری کئفلیلیییم کیمی. اؤزوم کیمی.
-به من؟
-هه، سنین کیمی.
-مومکونسه بیر آز چوخ دئنن. دوغوردان ایستیرم بیلیم.
-یاشار، شهر چایینین ایچیندن او دال حیطلرینین تور پردهلی پنجرهلری چایا باخان ائولری گؤروبسن کی! او ائولرین بیرینده جوانلیق چاغلاری چوخ سئودیییم و هئچ زامان اؤزونه دئیه بیلمهدیییم اسکی بیر سئوگیلیم وار. تام اونون کیمیسئویرم بو شهری. اللرینه باخیردین اؤلومو دوردوران بیر بارماق اوجو وار ایدی اونون. بیر معصوم باخیشی وار ایدی. بیر یئتگین، دولغون دوداغی. بوتون گؤزللیکلری یئرلی یئرینده. منیم باخیشیمدا یانی موکممل گؤزل. تام اونون کیمیسئویرم بو شهری.
-مئهری خانیم کیمینئجه؟
-یوخ، مئهری خانیم کیمیبو شهری یوخ. آیری- آیری شهرلر وار کی، اونلاری دا مئهری خانیم کیمیسئویرم.
دوغروسو، متین بو شهری هر هفتهنین آرا گونو مئهری خانیمین یادییلا باشیندان آیاغینا اؤلچور. چوخراق شهر چاییندا آددیملایاراق، هردن ده کؤهنه قالانین اتهیینده آخار- باخارلی بیر یئرده اوتوروب اؤز ایچینه چکیلهرک مئهری خانیملا کئچیردییی آجی- شیرین گونلرینی ساعات- ساعات بیر کیتابی زامان- زامان واراق- واراق اوخویوب جملهلرینی بئیین- بللهیینه، یادداشینا تاپشیران آداملار کیمییادداشینا تاپشیریر. نئچه ایلدیر هر هفتهنین آرا گونو شهر بویو متین سانکی اوپ- اوزون بیر یولچولوقدا اولور. بونو اؤزو آیاقلارینین فیل آیاغینا دؤنوشدویوندن بیلیر. آرتیق یاشار دا اونون بو نئچه ایلدهکی حالیندان بیر شئیلر آنلاییب کیمیدیر.
-بو شهری نئجه سئودیییندن دئییردین متین. اولسا بیر آز دا چوخ دئنن. البته اینجیمهسن.
-یوخ جانیم، نیه اینجیییم کی؟ قورخورام سنی اینجیتمیش اولام، یوخسا…
-اوندا دئنن لطفاً. ایستیرم ائشیدم.
-بو شهر، یاشار، حیاتلا اولدوغو قدر اؤلومله ده دولودور. آنجاق اونو سئودیکجه اؤلوم اؤز توووندان دوشور منیم باخیشیمدا. حیات چلیشکیلرینی بوراخیر.
-چلیشکی نهدیر؟
-همان تضادد.
-هه، دئییردین!
-بعضن بو شهرین اوجقار یئرلرینده ساعاتلارلا گئجه یاریسینا کیمیآددیملاییرام. گؤزللیییندن ائوه قاییتماق اولمور. خصوصاً عسگرلی خیابانینداکی چیراقلارین زوم به زوم یارپاقلی سؤیودلرین آراسیندان یانیب گؤزل- گؤزل منظرهلر پایلاشدیغینی گؤرنده هئچ ائوه گئتمهییم گلمیر. بوننان بئله ائوه قاییتمالی اولورام. دیب اوتاغیما قاییتمالی اولورام. مارینایا قاییتمالی اولورام. بونلار ایکیسی ده منه بوتؤولوکله بیر یاشامدیر، حیاتدیر. بیلیرم بو هئچ ده یاخشی دوشونجه دییل، اما بعضن دوشونورم کی مارینایلا دیب اوتاغیم بوتؤو بیر شهره، بوتؤو بیر شهرین آداملارینا دیرلر.
-هه، دیب اوتاق. دااا بیزی اورا آپارمیسان کی!
-هر زامان اوزووه آچیقدی قاپیسی.
-اوف، او گون اوردا قورولموشدوقهااا، اوندا بیر سؤز دئدین کی اؤلسم ده یادیمدان چیخماز.
-نه دئدیم یاشار؟ اصلن یادیمدا دییل.
-دئدین بو دیب اوتاق منیم یارالاریمیتانیییر. بیر ده دئدین گئجهلرین ان گئجه چاغی بورا منیم سوسقونلوقلاریمیائشیدیر، دویور، بیلیر. هئچ زامان یادیمدان چیخماز. بیر ده بیر سؤز دئدین اما باش آچمادیم اوندان.
-یوخ اما هئچ بیری یادیمدا دییل.
-گؤروسن دااا، اوچ ایلدی هله ده یادیمدان چیخماییب.
متین اوزاق بیر فیکره دالار کیمی، یاواشجادان اؤز- اؤزونه سانکی:
-دیب اوتاق، یارالار، سوسماق، سوسقونلوق!
-اما متین، منیم بو سوسماقدان هئچ خوشوم گلمیر. اینسانلار گرک دانیشسین. سوسماغین هئچ فایداسی یوخ.
-دوز دئییرسن یاشار! اما سوسماق اؤز یئرینده اینسانلارین ایچ اؤزونو تانیماق اوچون بؤیوک بیر اوستونلوکدور.
-ایچ اؤز یانی نه؟
-سن توت ماهیت.
-اوستونلوک ده دئییردین فضیلتدی دااا، هه؟
-هه.
-بیر دفعه ده دئییردین –یادیمدا اولان – سوسقونلوق موباریزهدیر؟
-هه، بعضی یئرده سوسقونلوق چئورهدهکی اینسانلارین اویدوردوقلاری ساختا داورانیشلارا قارشی موباریزهدیر دئییردیم… هله او باش آچمادیغین نه ایدی؟
-دیب اوتاقدان دانیشیردیق. من باخدیم دووارلارداکی بیر- بیر آسلادیغین شکیللره. دؤرد دوواریندا بئش شکیل. هئچ زامان اونوتمارام. ناظیم حیکمت، نیچه، فوروغ، احمد عریف، بیر ده کی مارینانین اورمو گؤلو قیراغینداکی شکیلی. گئجهیدی. قیش ایدی.هاوا سویوق ایدی. قاپیلاری باغلاییب قورولموشدوق. اؤز سسینله شاملودان بیر شئعیر اوخودون. سسین هر گون قولاغیمدادی دئسم اینان دوز دئییرم. دئدیم باخ بو کیچیک اوتاقدا نه بؤیوک روح وار. اوندا دا سن بیر سؤز دئدین کی …
-او سؤز نه ایدی آخی باااخ؟ دئ گؤروم نه دئمیشم کی اؤزومون ده یادیمدا دییل؟
-دئدین منیم دیب اوتاغیم بیر آز آز دیب اوتاقدیر، بیر آز دا چوخ دیب اوتاق. دوزو هله ده بو سؤزدن باش آچمامیشام.
متین بورادا یئنه ده باشینی آشاغی سالیب گولور:
-وای جانیم، من نه دئمیشم؟ دوزونو ایستهسن هئچ اؤزوم ده باش آچمادیم نه دئمیشم.
-دوغوردان؟
-هه، اینان منه! لازیم دئییل کی هر سؤزون بیر آنلامیاولسون. بعضن بیر سؤز، سادهجه بیر سؤز اولور. موشخخص بیر آنلامیاولماسا دا. اما اینان یاشار، شهریمیز اوتوپیا اولمادیغی کیمی، منیم ده دیب اوتاغیم دونیامیزین کندینده بیر کومه، بیر کلک بئله دییل. عباس عمینین باغینداکی چوووستانینی گؤروبسن دااا، اینان بو دونیادا منیم دیب اوتاغیم چؤر- چؤپله توخونموش بیر چوووستان بئله دییل.
-دئمهلی مک لوهاندان دا تاثیرلهنیبسن؟
-یوخ یاشار، تاثیرلنمهمیشم. دوزدو، مک لوهانین قورامیبیر دئوریم کیمییدی. آنجاق اینان من اوندان تاثیرلنمهمیش بیریسییم. دیب اوتاغیما گلدیکده، او تام سئوگیلیم کیمیدیر. سئوگیلیم کیمیجانلی، دیپ- دیری بیر وارلیقدیر. و سئوگیلیم وطنیمدیر.هاردا گزسم گزهرم، آنجاق گئدیب گئنه اوندا، اوندا اؤلمک ایستهرم…
**
بوتون قاتار قفهسینین آداملاری واختلارینی شاهمات اویناماقلا، تئلئویزیوندا فوتبولا باخماقلا، آرا- سیرا قفهیه گلیب گئدن یاد موشتریلری لاغا قویماقلا، سیاستین ان قاباریق چیرکین قباحتلی آلانیندان قارما- قاریشیق دانیشیب یئرلی- یئرسیز دارتیشماقلا، بیر- بیرینه بنزهر دوشونجهده اولماقلارینی آنلامازجاسینا اؤزلری بیلمهدن اؤزبهینمیشلیک خستهلییینه قاپیلیب گوندن گونه داها چوخ ایلیشهرک کئچیریرلر. نئجه ده اؤزلرینی ان بیلگین آدام کیمیآپاریب موتلولوق دویورلار! اؤزللیکله اؤلکهده گئدن سیاسال گئدیشلرله باغلی چوخونلوقلا بیر- بیرینه بنزر دوشونوب اوست- اوسته اصلینده بیر سؤز دئییب بیر سونوجا وارماقلارینا نئجه اؤنم وئریرلر، هله قالسین! بو آرادا متین کیمیباخیشی ترس توپلومدا بئله ایچینه چکیلمیش اؤزویله بئله باریشمایان بیریسی اونلارلا یاخیندان قایناییب قاریشمایاندا، اوزلری تئز- تئز دییشمهیه باشلاییر.
متینین اون بئش- اون آلتی یاشی وارکن عسگرلی خیابانیندا فوتبول اوینادیغی چاغلار، کوچهلرینین باشیندا باشماق تیکن گیلتاش آدیندا اورتا یاش بیر آدام وار ایدی. ایشیندن یورولوب بئزینجه توکانین قاپیسینا چیخیر، گلیر خیابان اوزئییندن اوچ آداملیق آشاغیدا یئرلهشن بور- بوجاغیندا اوچوق قالالار کیمییئری قالمیش خارابالیقلی دیلآرا باغینا چکیلن دمیر نردهیه سؤیکهنیب باغدا زوم به زوم بیتیب گؤیهرن آغاجلارا، گؤی- گؤیرتیلره، آللی- گوللو قانادلی قوشلارا، قلمه آغاجلاریندا یووا سالمیش سایسیز قارا قارقالارا، گیلدیر و جیر آلچا آغاجلارینا، پاپاقلامیش قالقانلارا، سیخ- سیخ بیتمیش امن- کؤمنجی و جیگیتکان کوللارینا باخیردی. کیمسهیله دانیشمازدی. بیر سیقارئت آلیشدیریب بیر قیچییلا بیر دیرسهیینی نردهیه دایاییب لام بیر یئلین آغزیندا بوتون گؤرونتولرییله گؤزو اوخشارجاسینا تیترهشن اوستدن لپهلهنن دنیزه بنزهین باغین اوستوندن گؤزلرینی دولاندیریب- دولاندیریب گؤی اوزونه دالاردی. متینین سونرالار اؤیرهندییینه گؤره گنجلییینده کومونیست پارتیاسیندایمیش. بیر گون بیر گئجه یاریسی شهر بویونجا اعلامییه پایلادیغیندا توتوقلانیب اوچ ایل سککیز آی زینداندا ساخلانیلاندان سونرا آزادلیغا بوراخیلیب گلیب باشماق توکانی آچمیشدی. متین اونا یاخینلاشمازدی. آنجاق فوتبول اوینایا- اوینایا اونو دوشوندویونده توپو آیاغیندان آز وئرمهمیشدی. کیمیآداملار عسگرلی خیابانیندا اوندان یان گزمهیه چالیشسالار دا، متین اوندان نهدنسه قورخموردو. اوستهلیک نهدنسه اورهیینین بیر بوجاغیندا اونو سئومهیه بیلمیردی. اونون نئجه یالقیز اولدوغونو متین سئزه بیلمیشدی. بیر گون متین آیاغینا دوشن توپلارین بیرینی دؤرد نفری دریبلله کئچیب قول ائتدیکدن سونرا گیلتاش خیابانین قیراغیندا سئوینجیندن اللرینی یوموروقلاییب بیر آشاغی بیر یوخاری تیترهدهرک متینه باخیب گولومسهدی. اونون باشیندانهانکی دوشونجهنین گلیب کئچدییینی متین دویا بیلمهدی. سونرا یئنه نردهیه ساری گئدیب دیلآرا باغینا دالدیغیندا اونون بیر آز اؤنجهکی گولومسهمهسی متینین ایچینه چوخ گؤزل بیر دویو سالدی. “گؤرهسن من ده بونا تای بیر اینسان اولاجاغاممیبؤیوینده؟!” دئیه، بیر سورو متینین بئینیندن بیر آنلیق ایلدیریم کیمیچاخیب سوووشدو. ایندییسه یالقیزلیق بیر توفان کیمیبوتون دامارلاریندا یووا سالیب. بوتون باشینا گلنلری، بیر چوخ ایشین ایشدن کئچمهسینی و ان آزیندان کئچن سون اوچ ایلینده کیمسهیه، ان یاخین آداملارینا بئله آچیب آغاردا بیلمهدییی آجی- آغریلارینی سانکی بیریسینه آچماق ایستهدیگی آندا دریندن جییهرینی سؤکهجکجهسینه یانیقلی بیر آه چکیب دوداقلارینین آلتیندا اؤز- اؤزونه هنیرتی کیمیاینلهییر:
-آااه، مئهری خانیم بو آن یانیمدا اولسون ایستردیم! سونرا دا یوخ، ائله بو آن!…
متینله مئهری خانیمین باشلارینا، کئچن بو اوچ ایل ایچینده بیر چوخ گلنلر اولدو. اونلاردا بیر چوخ شئعیرلر، حکایهلر و آنلاتمالی اولایلار یاشاندی. بونلارینهامیسینی آنلاتماق اولارمیهئچ؟ اولماز. اولمازین ایشدیر بو! شئعیرلر، حکایهلر و آرتیق آنلاتماسی چتین اولان اولایلار، آنلار، آنیلار! بو سؤزلر، بو سؤزجوکلرله باغلیهانکیسا بیر سوروم، بیر سورونوم یوخ ایمیش. متین بونو ایندی آنلاییر. بو اوچ ایلده بوتون کیمسهدن، نسنهدن داها چوخ باغلاندیغی بیر اینسان وار ایدی متینین. آدینا آرتیق سئوگی ده دئیه بیلمیر. اورتالیقدا اولان گونها گون آنلامیآشاغیلانانین آدی سئوگی یوخسا عشق اولا بیلرمی؟ بونا متین اؤز- اؤزونه بئله جواب وئره بیلمیر. مئهری خانیمینهانکیسا بیر تانری کیمیقوتساللیغی دا یوخ ایدی. ایندی بئله دوشونور متین. اونلاهانکیسا بیر آد- سان قازانیب زنگیلشمهیه چابالاماق دا دئییلدی شوبههسیز. به بو نه ایمیش؟ قولایجا بیر باغلانتییمیش؛ ایندی سانیر. سانکی اونلار هئچ بیر اولاغان اوستو دوروملار یاشامادیلار. هر شئی بیر ایل، ایل یاریمین ایچینده عادیجه باشلانیب، آدیجه بیتدی سانکی. اونلارین آراسیندا آزاجیق ایستک یارانسا دا، آزاجیق شاشقینلیقدان ایرهلی گلدی. متین ایندی باشا دوشور کی اؤزو کیمیمئهری خانیمین دا حیاتینین چوخ دا گؤزه گلیم بیر یانی یوخ ایمیش. آرا- سیرا اؤزللیکله آرا گونلری کافیشاپلارا، تریالارا، یئمکخانالارا، باغچالارا، کوچه- خیابانلارا، اوزاق شهرلره بیرلیکده گئتدیلرسه ده سئوگی ایچهرن بیر موزیک سسییله بئله راستلاشمادیلار. یقین کی بو دوروملاردا بیر یانیقلی تصنیفی بئله بیرلیکده دینلهییب ائشیتسهیدیلر، آزیندان بیر آز کئچیردیکلری گونلره ساری یؤنهلیب، بیر آز ایلک تانیشلیقلارینداکی گؤزل دهلی هیجانلی دویغولارا قاپیلاردیلار. اونلار بیر- بیرییله اوزاق بیر شهرین یونیوئرسیته اؤنو بولواریندا آجی- شیرین، گولوشلو- آغلاییشلی آنلار کئچیریب، بیر عؤمورلوک اونلاری یاشادا بیلهجک ان گؤزل، ان دهیرلی خاطیرهلر یاشادا بیلمیشدیلر. آنجاق اوچ ایلین عرضینده بوتون باشلاریندان کئچنلر بیر ایل اؤنجه بیردن بیره اللریندن آلیندی کیمیاولدو. مئهری خانیمین گؤزلهنیلمز، گؤرولسه ده اینانیلماز خیانتیندن سونرا، متین بیر ده باشینی قووزاییب گؤردو کی هئچ بیر نهدنی یوخکن اوچ ایلدیر اؤزونه یالان سؤیلهییب دوروب. گئرچک سئوگیلرینهامیسی دئمه یالنیز شئعیرلر، حکایهلر، رومانلاردایمیشلار؛ متین بونلاری سونرا آنلادی. کیتابلاردا آنلادیلانلارینهامیسی بیر باشا حیاتا کئچیب گئرچکلشمیر. کیمیسی گئرچکلشسه ده کیتابلاردا اولان بیچیمده اولمور. اویسا متین اوچون سانکی گئرچکلشمه بیچیمینین نئجه اولماسی اؤنملییدی. اؤنمیاولمامالییمیش آنجاق؛ ایندی بئله سانیر. باشقا سؤزله متین باشلانغیجلارین گئرچک باشلانغیجلار اولماسینی گرکلی بیلیرمیش، اویسا بیلمهمهلییمیش دئیه دوشونور اؤز- اؤزونه. ایندی کئچن اوچ ایل بویوندا مئهری خانیمین اوندان ایستهدیکلرینی، هم ده اؤزونون بئله ایستدیکلرینی گونباشی آنیر. و دوشونور کی مئهری خانیملا اونون آراسیندا کئچنلرینهامیسی یالان اولماسا دا یالانا بنزهییرلر.
بو اوچ ایلده سانکی بوتون دوروملار یاخشیلاشدیلار. سؤزون اصل معناسیندا مئهری خانیملا متین بیرلیکدهلیکله یاشامیش اولدولار بو اوچ ایلده. اوچ ایل بوتون سیخینتیلار، داریخمالار، اؤزلملر کسیلیب بیر یانا آتیلدی. سانکی عؤمرون یانیقلی بیر موغام تصنیفی کیمیآخاریندا، بیردن بیر جاز، بیر روکهاواسینین ایلک نوتلاری یازیلیب، بیر ساکسیفون، بیر ترومپئتین اولدوقجا جانا سینر سسییله اورتایا چیخیب یاییلدی. سونرا بیردن بیره… بیردن بیره بیر قیزاران آیین آرا گونویدو!…
آرتیق او قیزاران آیین اوچونجو آرا گونوندن اوچ ایل کئچیب. بو ایللر، بو آیلار، بو گونلر سانکی تونلارجا آغیر قورقوشوم یوکو کیمیمتینین کؤکسونون اوستوندن کئچیب. و ایندی بورادا بو گون بوتون گلیب کئچیب متینین عؤمرونه دؤنموش او بیری آرا گونلره بنزهییر…
**
متین او گون آرا گونلرین بیرینده او گونون آرا گون اولدوغونو اونوتموشدو. لیی شالوارییلا بنؤوشه چالار کؤینهیینی گئییب، سیقارئتییله فندهیینی ساری کاپشنینین قولتوق جیبینه، کاپشنی ده قولونون اوستونه آتیب ائودن چیخدی ائشییه. هر گونکو کیمییایانجا شهرین اورتا مئیدانینا ساری یئریمهیه باشلادی. او گونون آرا گون اولدوغونو اونوتسا دا، یئنه مئهری خانیمین خیالینی یانینا آلمیش اونونلا اؤز اورهیینده دانیشاراق گئدیردی. شهرین دوغو گیرهجهییندهکی بولوارا آیاق قویدوغو کیمیساندی بیر کؤلگه اونا ال ائدیر. بولوار پاییزین باشلاندیغیندا، دئمک ایلک گونلرینده اؤزوندن چیلپاقلاشاراق پوزقونلاشمیشدی:
-پاییزین بو حالینی مئهری خانیما نه تهر آنلادا بیلسم، یاخشی اولار؟
متین اؤز ایچینده دوشوندو. بیلمیردی نئجه آنلاتسین. او گون سانکی هر گونکو کیمیدئییلدی. کؤلگه سانکی آغلامسینیردی اونا. بیر آن بولوارین اورتاسینداکی اؤردکلی- قازلی حووضون قیراغیندا بیر اوتوراجاق اوستونه دوشوب قالدی. سونرا بیردن گونون آرا گون اولدوغونو آنیب هویوخدو:
-دئیهسن داها آلزایمئر ده توتورسان، موبارک اولسون!
یئنه اؤز- اؤزونه دئدی. کؤلگه هله ده اوردایدی. پوزقون چمنلرین قیراغیندا دوزولن صندهلیلرین اورتاسیندا بیر بلیرسیز آغلامسینما کیمیدوروب باخیردی. اونو دیله توتوب دانیشدیرماق، اونونلا سؤیلشمک مومکون دئییلدی. بوتون آرا گونلری کیمیمئهری خانیما داریخیردی. اونا بیر تهر “باخ، بوراسی بیزیم شهرین بولواری، فصیل پاییز فصیلی و بو بیر آرا گون ایکیندیسیدیر” دئمهیی گلیردی سادهجه ایچیندن. آیاغا دوروب بولوارین چیخاجاغینا ساری یؤنلدی. بولواردان چیخدی. ایکیندی چاغی بیر چوخ اینسانلارین آخیشیب بیر- بیر، ایکی- ایکی یورویوب دولاشدیغی شهرین مئشه پارکینا، چای قیراغینا یوللاناراق اؤزو بیلمهدن دریندن بیر آه چکیب، “آخ، بیر آرا گون ده کئچدی، سن یوخسان” دئدی…
بو گون آرا گون! چای قیراغی بویونجا اوزانیب شهری ایکی یاندان چئورهلهین دوزده هر گونکو سیخ- سیخ ماشینلارین تیخاجیندان خبر یوخ. آرا- سیرا بعضی یئرلرده بومبوش ماشینلار یئریندن خیم یئمهدن دایانیبلار. بعضی ماشینلار دا آرا- سیرا آداملار کیمیبیر- بیر، ایکی- ایکی سوووشورلار. یوخاریدا، مئشه پارکینین شهرله آربالاشان یئرینده دال حیطلریندن تور پردهلی پنجرهلری چای ایچینه باخان بعضی ائولرده یئنه بیر- بیر، ایکی- ایکی ائرککلر و قادینلار پنجره دالیندا دوروب بوتون چایدا اولان آخار- باخاری سوزوب آرادا بیر باشلارینی اؤنه دوغرو اییب آرتیق چوخداندیر سویو آزالمیش چایین ایچینه باخیرلار. آرادا بیر آرخالارینا دؤنوب قارشیلارینداکی آینایا باخیب سونرا یئنه پنجرهدن پاییزین پلمه- پیرتلاشیق گؤی اوزونه زیللهنیبهاوانین سویوق اولوب- اولمایاجاغینی سئزهرک بیلمهیه چالیشیرلار.
بوردا یئددی- سککیزعومومییئر وار. اوتوراجاقلار، کومهلر، چوووستانلار، آلاچیقلار، قفهلر. قفهلر گونباشی گون- گئجه دئمهدن قاپیلارینی موشتریلرینه، اؤزللیکله آیری شهردن گلن یولچولارلا نرد یوخسا شاهمات اوینایان گنجلره آچیرلار. چایین ایچینده یئرلهشن “گون دوغان” قفهسینده بیر موغام اوخویان خالچالی دؤشمهده باغداشینی قورموش بیر سیرا گنج اوغلانین قارشیسیندا قاراباغ شیکستهسی اوخویور. قفهنین یوخاریسیندا چایا ائنن شهرین بیر چوخ کوچهلرینین بئتون دووارلاری زیندان دووارلارینا بنزهر اوپ- اوزون چکیلمیش آغیر- آغیر چایین ایچینه ایرهلیلهییرلر. گون دوغانین ایچیندن دووارلارین سانکی دونیا دورونجایا دک سارسیلماز یئنیلمهیهجک بینؤورهلرینی قارشیلاماق اوچون، چئشید- چئشید آغاجلار سیرا- سیرا دؤیوش قوشونلاری کیمیساواش گونلرینین آخار- باخارینی آلمیشلار. گون دوغان قفهسینین حیطی باغدیر. آنجاق آرتیق بو گون، پاییز گونلرینین بیر آرا گونو، سارالماغا اوز قویموش یام- یاشیل بیر باغ. بیر هفته اؤنجهیه کیمیاوفوقونا بئله زیللنیلسهیدی، گؤم- گؤی بیر گؤی اوزوندن باشقا نهسه گؤرولمزدی. کپنکلر گؤز اؤنونه ائنمیش، ال آتیلسا توتولا بیلهجکجهسینه یاخیندا اوچوردولار.
هاوا گئت- گئده قارانلیقلاشیردی. بیر آزدان قارانلیق آرا- سیرا چای اوزونو دوزده وار- گل ائدن آداملار و ماشینلاری سئیرکلشدیرهجکدی. سونرا شهرین ایچینده خالق آراسی خان قودوغو آدلانان یاری بورژوالارین اکیب تؤرهتدییی بیج- توخوم گنجلر چئشید آتیلقان موتورلارینا مینیب، آرتیق گون بویو ایش یورقونلوغوندان سونرا دینجلمک ایستهین یئرلیلرین قولاقلارینی سؤکن موتور سسلریندن باشقا موتورا باغلانان ائم- پی- تری دن یاییلان لوس آنجلئسدهکی فارس دیسکو جیندالارینین سسییله بیرگه، دان سؤکولونجهیه کیمیچایدان شهره، شهردن چایا لاتلیق- لوتولوق مانوورلاریندا تاپیلاجاقلار. بوتون توکانلار و ائو قاپیلاری باغلاناجاق. داها سونرا بوتون قیفیللی توکانلار و باغلی قاپیلار آچیلدیقدا، آرا گونلرین ایچیندن باشقا بیر آرا گون ده یوخا چیخاجاق. آنجاق مئهری خانیم و اونون خیالی یئنه ده متینله قالاجاق.
هر آرا گونکو کیمیچایین ایچی چوخلو گل- گئت گورولتوسوندن بوشدور. چایین ایچیندن گؤرونن ائولرین چوخو نهدنسه اوچ قاتلیدیر. چوخلارینین دا آغ تور پردهلری وار. چایدا ایللر بویودور سو آخمیر. قاباقلار داغلاردان قایناقلانیب گلن بول- بول سولارین قاباغینی نهدنسه چوخدان کسیبلر. یوخاریداکی چایا باخان ائولرده آرا گونون گورولتوسونون یونگول اولدوغوندان دولایی بوتون قاپی- پنجرهلر چایا ساری آچیقدیر. قاباقلار بورا مئشه چایی بئله دئییلمزدی. شهر چاییندان باشقا بیر آدی یوخ ایدی. متین اوشاق اولدوغو ایللر شاققیلتیلی سئللر آخاردی بوردا. بوردا بالیق، کلجک، و باشقا دنیز یارادیقلاری وار بئله دئیردیلر. ایندیکیندن داها آخار- باخارلی، داها گؤزل قوخولو یئر ایدی. متینین یادینا گلن بونجا قارا- قورخولو یوخ، آپ- آیدین، آغ- آپباق آغاران کیچیک- کیچیک جیغیرلاری وار ایدی چایدان ائنیب قالخماغا. گؤز ایشلهدیکجه آلما، گیلاس، توت آغاجلارییلا دولویدو. سیخ- سیخ باغلار اونو دوغرودان دا بیر مئشهیه بنزهدیردی. آنجاق بو سون اون بئش- اون آلتی ایلده، پارلمانداکی میللت وکیللری بو مئشهنین آرتیق سئیرهکلمهسینی، آغاجلاری دوغرانیب کیبریت فابریکالارینا وئریلمهسینی، و هر یئریندن بیر ماشین یولو چکمهسینی بو شهرین یئرلیلرینه یارارلی اولاجاغینی بیلدیردیلر. آرتیق اونلارین بو چایلا باغلی گؤردوکلری دوشلر دوغرولدو. و اولدو او اولاجاغی گرکلی اولمایان ایشلر. گؤرهسن بو سئچگین کیشیلرین اؤلکهیله باغلی انایین سیاسال سورونلارا قاتیلماق اوچون بو سیخ مئشهلی چایی آیاغیندان باشینا کیمییاریم آرانا دؤندرمهلری دؤزولهجک بیر شئیمییوخسا یوخ؟ میللت وکیللری گؤرهسن بو یئرلیلره اؤرنک اولاجاق بیر آداما بنزهییرلرمییوخسا یوخ؟ بو چایی دؤرد یاندان چئورهلهین باغلاردا گون- گئجه دئمهدن چالیشان باغ ایشچیلری اقتصادی باخیمدان چوخ پیس بیر دورومدادیرلار. گؤرهسن بوتون بو شهرین اودوملو باغ- برهلرینی یئرله یئکسان ائدیب اؤزو بویدا بیر آرانا دؤندرمهلری داها دا دوغرو بیر ایش اولمازدیمی؟! اولاردی. نییه اولمازدی بعضیلرینین باخیشیندا! نهیسه، داها چایین نه اوست، نه ده آلت کؤرپوسونده اسکیلر کیمیسو گورولتوسو ائشیدیلمیر. بو سسسیزلیک سانکی شهر اینسانلارینین دا جانینا هوپوب قالیب. بیردن انایین بیر سسسیزلیک متینین ده سول یانینی بورویور. الینی سول دؤشونون آلتینا قویور. اورهیینده بیر دؤیونتو بئله دویمور. اؤز- اؤزونه سوردوغو بیر سورو دوداغینین آلتیندان آخیر چایا:
-هاچانداندیر من بورادا اؤلو کیمییئریییرهم؟
آرتیق گلیب چیخدی شهرین ایچینه. بو آداملارینهامیسی اونا بنزهییر سانکی. ائله بیل اوست- باشلارینا اؤلو تورپاغی سپیبلر. متینین اونلارا قاتیلماقدان باشقا هئچ بیر چیخیش یولو یوخدور. یالقیزلیق اونسوز دا چارهسیزلیکدیر… (آردی وار …)


text:
گوزوم ساهاتدا قالیب. آللاه به بو قیز هاردا قالدی. بشقابداکی یئمگی قاشیقلا اویان بویانا آتیرام، معدم بولانیر. پنجره دن باخیرام قار مین أللیله یاغیر. خیاوانین ایشیق دستکلرینین آلتیندا گوزل بیر منظره گؤرونور. سانکی گویده اولدوزلار گئینیب تویا گئدیرلر. “بوردا بئله یاغیر، یامدا ایندی کولکدی” أریمه دئدیم.
“یام باغلیب ایندی”. دئدی
دونن گئجه قیزیم: مامان من صاباح ماشینی آپاراجام ها.
“یوخ بالا میه گؤرموسن هاوالارین شاختاسین قارین. ایندی چیله دی هئش کیم ماشین چیخارتمیر. تک تنها قیش گئجهسی جاده ده نه آختاریسان سن؟ بالامسان اؤزون چیخ گئت بیزی خاطایا قویما أماندی.
“منه گلنده قیش اولور تک چیخانمیرام دا هن؟ به نیه داداش هر واخت گؤیلو ایستیر آپاریر. یای قیشدا بیلمیر. گئجه یاریسی گلیر اونا بیر سؤز دئیهن یوخدو. منه گلنده چون قیزام اولماز دا هن؟
بئینیم لاخلاییر قیزیمین سؤزلری ذهنیمده رژه گئچیر. او حاقلیدی آما گؤرسن منیم گوناهیم ندی.
ساهاتا باخیرام اونو گئچیر. بشقابی ایتلیرم دالی. معدم بولانیر قالخیرام. ائوین هاواسی چوخ نملیدی بوغولماق حالدایام. ساماوارین خورتون آلیرام. کیشیم هله ده یئییر. اورگیمده دئییرم کشکه منده سنه تای اولاردیم.
گئدیب هالدا مبل اوستونده اوزانیرام گینه زنگ آچیرام…….. هر زنگ چالدیقجا قلبیمین دویونتوسو چوخالیر. بیر آز چالیراؤز اؤزونه کسیلیر زنگ.
ائو تیلفونون گؤتوروب یول پولیسینی توتورام. هاندان گئژدن بیری آچیر. سسیم تیتریه تیتریه: باغیشلاین…
” یام بتر کولکدی خانیم واجیب ایشینیز اولماسا ائشیه چیخمایین. تکرلره حتما زنجیر باغلایین. “دئیب سس کسیلیر.
” گینه باشلادین قیز اوغلان بحثین. بیلیسن بیزیم ائوده ائله بیرفرقلر اولماز…….” دئدیم
” یاخجی مامان هه اولماز. به بو ندی بس. من صاباح ماشینی آپاراجام “دئیه قیشقیرا قیشقیرا من سیزه نئجه ایناندیریم منله داداشین فرقین یوخدی.”؟
هه فرقی یوخدی بوشلا بو بوش سؤزلری، قیش گئجه سی ماشین یولدا قالدی، آلاه ائلمسین بیر قضا اولدی نئینرسن تک تنها بیر قیز؟ أریم دئدی.
قیز! قیز!قیز…دا یورولدوم بابا بو کلمه دن … داداش نئینه سه منده او ایشی گؤررم.
باشیم گوپپولدور. مین جوره فیکر خیال ذهنیمه گلیر. کاش سحر تئز دوروب سوویچی گیزلدردیم.
“باخ بو قیز دوز سنین اؤزون کیمیندیر. ائله اوشاغین قولاغینا اولدن برابرلیق آیه سی اوخوسان بوندان آرتیق اولماز. بابا او گره بیله قیزدی بو جامعه ده.”
” نه ربطی وار؟”
“ربطی بودو دا ایندی سکته ائلرسن”
اوشاق واختی بولار ساواشاندا ،هر هانکیسی منی سسلسیدی، دئیردیم منه نه اؤلدورون بیر بیریزی!آما سسیز گلمسین. اینصافا ده قیزیم بالاجالیغیلا اوغلوما زور گلردی. بودا منی سئویندیرردی. من ائله، بئله بیر قیز تربیت ائتمک آرزیسیندایدیم. آما نیه ایندی قلبیم آغزیما گلیر آی آللاه…
“قیزیم بو جامعه ده قیزلارا اولان خطرلر اوغلانا یوخدی. گئجه قارانلیقدا جاده ده قیزین باشینا هر اویون گتیررلر سورا اؤلدوروب آتارلار بیر طرفه هئش کیمین ده روحونون خبری اولماز. آما اوغلانا بو خطر لریوخدی.یوخسا ماشین سورمکده سن اوندان یاخشیسان.
أریمه دئدیم: سن راحات گئت باشین قوی خورولدا. سکته ائلمرم قوخما.
دوردوم بیر باش آغری داواسییلا اعصاب داواسی کشودان گؤتدوم. باشلادیم هالدا آتدیملاماغا چیراغلارین هامیسن یاندیردیم. یئنه ائو قارانلیغیدی نم ندن. آینانین اؤنوندن گئچنده اوزومه باخدیم دوز اولولر کیمیدیم. مطبخا گئچدیم أریم ماسانین اوستون ائله اؤتوروب گئدیب یاتمیشدی. نه بختورسن دئدیم کیشی. کشکه منده بیر کیشی اولایدیم.اؤز اؤزومه دئدیم.
أل آتدیم یغییشدیرماغا. لیوانی قویدوم بشقابین ایچینه. ألیم تیتریردی بیلمدیم نئجه اولدو لیوان سوروشدو دوشدو یئره شاقیلدایب تیکه لری هر طرفه داغیلدی. وای دده بیر بو اسگیدی دئدیم. موبایلیم زنگ چالدی بشقابیدا تولادیم قاچدیم.
“مامان سلام زنگ ورویدون… گلیرم دانیشگاه قاباندایام”
زهرمار مامان چور مامان! مامانسیز قالاسیز دئدیم قیشقیردیم.
آیاغیم بتر آجیشدی. أیلدیم شوشه نی چیخاتدیم. قاچدیغیم یولار بوتون قانیدی.
أریمین خورولدوسو چوخالمیشدی…
قیز اولدوغوما گوره!/ ذکیه ذولفقاری
گوزوم ساهاتدا قالیب. آللاه به بو قیز هاردا قالدی. بشقابداکی یئمگی قاشیقلا اویان بویانا آتیرام، معدم بولانیر. پنجره دن باخیرام قار مین أللیله یاغیر. خیاوانین ایشیق دستکلرینین آلتیندا گوزل بیر منظره گؤرونور. سانکی گویده اولدوزلار گئینیب تویا گئدیرلر. “بوردا بئله یاغیر، یامدا ایندی کولکدی” أریمه دئدیم.


text:
آلمانییانین «بیلد» قزئتی یئنی «سوپرسیلاهلار سیاهیسی»نی تقدیم ائدیب.
آخار. آذ خبر وئریر کی، سیاهییا اساساً، روسییا، آمریکا، آلمانییا، ایسرایل و چین سلاحلاری دوشوب.
بو ایلین «سوپرسیلاهلاری سیاهیسی»ندا روسییانین «ت-۱۴ آرماتا» تانکی و آرتیریلمیش گوجه صاحب آویاسییا واکووم بومباسی، آمریکانین «نیمیتز» طیارهداشییان گمیلری، «ف-۲۲ راپتور» قیریجیسی و «ب-۲ ایسپیریت» بومباردمانچیسی، آلمانییانین «لئوپارد-۲» تانکی، ایسرایلین «دمیر قوببه» کیچیک رادیوسلو راکت علیهینه سیستملری و چینین دف-۲۱د راکتلری یئر آلیب.
قید ائدک کی، بو سلاحلاردان «دمیر قوببه»نین آذربایجانین سلاحلانماسیندا یئر آلاجاغی گؤزلنیلیر.
باکینین بو سیستملری ایسرایلدن آلاجاغینی میللت وکیلی یئودا آبراموو ایلک اولاراق آچیقلامیشدی.


text:
اوچوروم کیان خیاو واااای، آغزیندان آچیلان بو قان نه دیر؟ نییه منیم نبیضیم وورمور؟ گؤر نئچه گوندور بورادا اوزانیب یاتیب قالمیشیق! دؤیونمهین اورهییمین بؤیرونده اوزانیبسان، گؤرمهین گؤزونله منه باخیرسان. گؤر نه گؤزل دینجلمیشیک دونیانین آجی- آغریلاریندان! پالتارلاریمیز دولودور پالچیق چیلنتیلرییله. جیندیریمیزدان جین هورکر بؤیلهسی. ایندی سیزین یوخسا بیزیم شه هرده اولسایدیق، نئچه ساعاتلیق ائوه گئدیب، بیر دوش آلتینا گئدردیک. من ...Read More »
بیر داها / کیان خیاو
بیر داها کیان خیاو بیر داها یئر اوزونه گلمه یه جه ییک بیر داها تورپاق آلتینا گئتمه یه جه ییک لاپ بئله مزارلیقلارین یوخاری باشی اولسون! بیر داها… بیر داها او بیر داهاسی اولمایانلار بیزی یاراتمایاجاقلار دوغمایاجاق دوغوزدورمایاجاقلار. بیر داها… بیر داها قادینجاسینا دهریمیز پارلامایاجاق بیر داها ائرککجه سینه کؤنلوموز تالانمایاجاق بیر داها تویدا آغلاییب یاس بویو گولمه یه جه ...Read More »
پوتون / کیان خیاو
پوتون کیان خیاو پاییزین ایلک گونلریدیر. باکی خبرینه گؤره صاباح آغیر قار یاغاجاق. تبریزه یئتیشن کیمیبیر باشا شمس بازارینا گئتمهلییم…. تاخسینین ایچینده، “بؤیوک آغا نه واخت گلهجک؟ بؤیوک آغا نه واخت گلهجک؟ “تومجهسی، آرد-آردینا دوداقلاریمین آلتیندا یئنهلهنیر. بو باشلیغی اونوتسام، نازلیما پوتون آلاجاغیمیدا اونوداجاغام. نازلیم بو قیشدا پوتونسوز قالاجاق. اؤز شهریمیزدنده بیر پوتون آلا بیلهرم. آنجاق تبریزدن آلاجاغام دئیه، نازلیما ...Read More »
پابلو نرودا / کیان خیاو
پابلو نرودا کیان خیاو بو منم:پابلو نرودا کؤکسومده داش یازیلارین هوروتلری. بو هوروتلرین ایچیندن باش قالدیرمیش اؤلموش-اسکیمیش یالنیقلا دانیشماقدا اورونلریم اوچوب-داغیلمیش قالالار قوخوسوندا. بو منم:پابلو نرودا اووئرکوتومون آلتیندا ایلدیریم چاخیشییلا شیلینین قارانلیق سسسیزلیيینده. آاااه، کارائیب دنیزجیکلری گؤتورسهیدی چانتاسیندا آجییان اؤیکولریمی! بو منم:پابلو نرودا چیيینلری ماچوپیچو آتامام من گؤزلری کارائیب دنیزی آنام. باغیر باسمیش،اوتورموش دیلکلرینه ارمهین یازیق یالنیقلار اؤنونده. بو منم:پابلو ...Read More »


text:
مکتوب ایلهام قهرمان سن گئدیب قاییتمادین، من اؤلدوم، اؤلومدن قاییتدیم اؤلسم جانیم قورتارمیشدی، سنین الیندن قاییتدیم نییه بیر صدان گلمهدی، من ده صدانی قایتاریم ائشیتدیم ناخوشلامیسان، گلیم قادانی قایتاریم لاله باغری تک سینمده سئوگیمیزین یئری گئتدی گلیب باش چکمهدین ظالیم، بو ایل یامان گئری گئتدیم منه ده قییدیلار گولوم، بولبوله بیچاق چکنلر دهنه دن سویو دؤندریب، چمندن چیچک چکنلر. یازا ...Read More »
قو قوشو/ ایلهام قهرمان
قو قوشو ایلهام قهرمان دئییر، قو قوشلاری آمانسیز سئویر، منی بو سئوگینین باشینا دؤندر، منی بو سئوگینین باشینا چئویر، آغلاما، قو قوشو! شرط او دئییلدی کی، منه گلهسن، شرط او دئییلدی کی، منیم اولاسان، من نه بیلیم آخی سن منی سئویب، سن اؤزون اؤزونه قنیم اولاسان. آغلاما، قو قوشو! او نه سسدی ائله عاصی دوشموسن، یئنه میدونیایلا داعوا قورموسان؟! منیم ...Read More »


text:
بوئنوس آیرس بیلیمیوردو
بوئنوس آیرس بیلیمیوردو (اینگیلیسجه: University of Buenos Aires, (فارسجا:دانشگاه بوئنوس آیرس)، (عربجه:جامعة بوينس آيرس))آرژانتینین بوئنوس آیرس شهرینده یئرلشن بیر عالی تحصیل موسّسهسی. بۇ بیلیمیوردو شهرین حومهسیندهدیر. بوئنوس آیرس بیلیمیوردو ۱۸۲۱ -جی میلادی ایلده قۇرولوب. عۆمومی و دؤولتی اؤیرهتیم قۇرومودیر و بودجهسینی دؤولت و بؤیوک شیرکتلر و خالقدان آلدیغی اعانهلرله تامین ائدیر.
مزونلار[دَییشدیر]
قارداش پروژهلرده بوئنوس آیرس بیلیمیوردو گؤره داها آرتیق بیلگیلر تاپابیلرسینیز.
گؤرونتولر[دَییشدیر]
قایناقلار[دَییشدیر]
- QS World University Rankings® 2017-2018. QS Quacquarelli Symonds Limited (9 June 2018). یوْخلانیلیب9 June 2018.
- Alejandro Pedro Bulgheroni. یوْخلانیلیب9 January 2015.


text:
اگر بو گون سورییا بحرانینین حلی ایله باغلی موسکوا دئکلاراسییاسی ایمضالانسا، او زامان موقاویلهیه ایمضا آتانلار کونفلیکتین حلینین اساس زمانتچیلری اولاجاقلار.
آخار . آذ خبر وئریر کی، بونو تورکییه مدافعه ناظیری فیکری ایشیقلا گؤروشو زامانی روسییا مدافعه ناظیری سئرگئی شویگو سؤیلهییب. او، تورکییهنین بو گون تکلیف ائدیلهن موسکوا دئکلاراسییاسینی ایمضالایاجاغینا اومید ائتدیینی بیلدیریب.
قئید ائدک کی، بو گون موسکوادا سورییا بحرانینین حلی ایله باغلی روسییا، تورکییه و ایران خاریجی ایشلر ناظیری رهبرلرینین گؤروشو کئچیریلیب.


text:
سون زامانلار مسلمان اولماسی بارهده خبرلر یاییلان آکتریسا لیندسی لوهان کویتده پروگراملاردان بیرینده قوناق اولوب.
آخشام. آذ-این معلوماتینا گؤره، لیندسی قاتیلدیغی وئریلیشده ماراقلی آچیقلامالار وئریب. او، نماز قیلدیغینی و رمضاندا ۳ گون اوروج توتدوغونو بیلدیریب:
"کویتلی دوستوملا رمضان آییندا ۳ گون اوروج توتدوم. چتین ایدی، اما یاخشی تأثیر ائتدی. اؤزومو یاخشی حس ائتدیم".
تئز-تئز تورکییهیه گئدن، تورک و عرب دیلینی اؤیرنهن آکتریسا آمئریکا حکومتی طرفیندن سیخیشدیریلدیغینی دا وورغولاییب. او، ۲۰۱۵-جی ایلده الینده "قرآنی-کریم"له چکیلمیش شکلینه ده بئله آیدینلیق گتیریب:
"قرآنی-کریم" منیم اوچون تسلی تاپدیغیم یئگانه اعتبارلی منبعدیر».


text:
ایدمان
رئال مادرید، اوست اوسته ۳ دفعه شامپیون اولان ایلک تیم اولاراق تاریخه دوشمک ایستییر
آتاتورک المپیک ایستادیومو، بو بؤیوک اورگانیزاسیونا ایکینجی دفعه ائو صاحبلیگی ائتمه حاقینی قازاندی
۲۸ ایل سونرا ایلک دفعه دونیا کاپینا قاتیلاجاق مصرده اولدوز فوتبالچی صلاحا اولان سئوگی گون گئچدیکجه آرتیر
صربیستانین بلگراد شهرینده کئچیریلن فینال اویونوندا "فنرباخچا" ایله "رئال مادرید" قارشیلاشیب.
گالاتاسارای، گومیسین قولو اویونو 1-0 قازاندی و 75 امتیازلا لیگی ذیروهده بیتیردی
تجروبهلی قاپیچی، جمعه ارتهسی گونو وئرونا اویونوندا سون دفعه یوونتوس قالاسینی قورویاجاق
نفوذونا گؤره قاره نین ایکینجی درجهلی کلوب موسابیقه لرینین فینال گؤروشو فرانسانین لیون شهرینده باش توتوب.
مارادونا، سون اولاراق بیرلشمیش عرب امیرلیکلری تیمی الفجیرهدن آیریلمیشدی
شیرکتلر، بؤیوک بازار اولان دونیا کاپینی پولا چئویرمک اوچون ماراقلی یوللارا ال آتیر
نفوذونا گؤره قاره نین ایکینجی درجهلی کلوب موسابیقهسینین فینال گؤروشو فرانسانین لیون شهرینده باش توتاجاق.


text:
سید ابوالقاسم نباتی 19 –جی عصرین آذربایجان ادبیاتی نین گؤرکم لی سیمالارینداندیر.
سیّد ابوالقاسم نباتی – غزللر
سخن ساز ائیلرم
“سقاهوم ربب وهوم جامی” منی سرمستی یار ائتمیش، بو ویران کؤنلومو گل گؤر نئجه رشک باهار ائتمیش.
یار اینجیمیش
آه، بیلمم کی، نئچون بیزدن گئنه یار اینجیمیش، بوی آیاق آلتیندا قالمیش، سانکی شاهمار اینجیمیش.
ای کؤنول
ای کؤنول، ائتمه شور و غوغا هیچ! چکمه بیهوده رنج سئودا هیچ!
بادۀ مینایه باخ!
مستبۀ عشقده بادۀ مینایه باخ! ساقیی گولرنگی گؤر، ساغر و صهبایه باخ!
یوخدو، یوخ!
سنسیز، ای گول، کؤنلومون بیر دم قراری یوخدو، یوخ! سندن اؤزگه نئیله سین، بیر غمگساری یوخدو، یوخ!
کؤنلومو
ای بیوفا، گتیرمه چوخ افغانه کؤنلومو، یاندیرما بونجا آتش هیجرانه کؤنلومو!
ائتدی باهار کؤنلومو
شوکر، خدا کی، ائتدی یار شاد فیکار کؤنلومو، بیر گول تازه گؤندریب، ائتدی باهار کؤنلومو.
ایسته سن
وه، نه گؤیچک یازیلیب صفحۀ روخسانه بو خط! گؤرسه، بیللاه، گتیرر کافری ایقراره بو خط.
ویرانیم بس
منه دیلبر، او کؤنول مولکونه سلطانیم بس، دین و دیل وئرمه یه اول غارت ایمانیم بس.


text:
ارمنی سلاحلی بؤلمهلری جبههنین موختلیف ایستیقامتلرینده سوتکا عرضینده آتشکس رژیمینی عمومیلیکده ۳۴ دفعه پوزوب.
مدافعه ناظیرلییندن آخار. آذ-آ وئریلن معلوماتا گؤره، ارمنیستانین نویمبریان رایونونون بارئکاماوان و ایجئوان رایونونون برکابر کندلرینده یئرلشن مؤقعلردن قازاخ رایونونون قایماقلی و قیزیل حاجیلی کندلرینده، بئرد رایونونون چیناری، موسئسقئخ کندلرینده و آدسیز یوکسکلیکلرده یئرلشن مؤقعلردن توووز رایونونون آغ بولاق، آغدام و مونجوقلو کندلرینده یئرلشن مؤقعلریمیز آتشه توتولوب.
ترتر رایونونون ایشغال آلتیندا اولان چیلبورت، یاریمجا، آغدام رایونونون شوراآباد، ساریجالی، خوجاوند رایونونون کوروپاتکینو، جبراییل رایونونون مهدیلی کندلری یاخینلیغیندا، همچینین گؤیگؤل، گورانبوی، ترتر، فضولی و خوجاوند رایونلاری اراضیسیندهکی آدسیز یوکسکلیکلرده یئرلشن مؤقعلردن ده سلاحلی قوهلریمیزین مؤقعلری آتشه توتولوب.


text:
ائل اوبا – سعد اوغلو امام حسینین اصحابینا دوغرو بیر اوخ آتارکه ن ، امیرین یانیندا ایلک اوخ آتان کیشینین من اولدوغوما شاهادلیغ ایدین دئدی .
داها صونرا سعد اوغلونون اوردوسو امامین اوردوسونا اوخ یاغدیرماغا باشلادی و امامین اصحابیندان اوخلانمایان بیر کیمسه قالمادی . بو صیرادا امام علیه السلام بویوردو :
« الله سیزه رحمت ایتسین قالقین بوقاچیلماز ئولومه دوغرو ، شبهه سیز بو اوخلار صاواش الچیسیدیر بیزه . »
امامین اصحابی سعد اوغلو اوردوسونا قارشیلیغ ویرمه غ ایچین هپسی بیرلیغده هجوم ایتدی … آرتیق چتین بیر صاواش باشلادی بو صاواش بیر ساعتده ن صونرا سون ویردی.
توز توپراغلار یاتیشاندان صونرا امامین اصحابیندان اللی کیشینین شهید اولماغی گوروندو.
دوگوش – ایکی ایکی – دورت دورت باشلیری
امامین اصحابیندان قالانلار ، شهیدلرینین چوغالماسینی گورونجه ایکی – ایکی ، اوچ اوچ ، دورت – دورت عشق میدانینا انمه غه باشلادیلار.
بو صیرادا ( سیف بن الحارث و عموجاسی اوغلو مالک ) ایله میدانا اندیلر شهید اولونجایا کیمین ییگیتجه سینه صاواشتیلار.
داها صونرا ( عمربن خالد الصیداوی ) ایله اوچ کیشی ییرلرینده ن سیلکینیب سعد اوغلونون اوردوسونا هجوم ایتدیلر اولاردان بیر نچه نفری ئولدوردولر صونرادان سعد اوغلونون اوردوسوندان بیر نچه عسکر اولاری ساردی.
امام علیه السلام قارده شی عباسا اولارا یاردیم ایتمه غینی امر ایتدی.
عباس سا بیر آصلان گیبی کفر اوردوسونا هجوم ایده ر که ن اولاری قورتاردی … داها صونرا دوشمان بیرده اولارا یاقناشتی اولار ایسه دوشمان عسکرینین اونلارجاسینی ئولدوردولر صونرادان شهید اولدولار.


text:
کریم روسییا ایله آمئریکا آراسیندا سؤودلشمه پردمتی اولا بیلمز.
آخار. آذ خبر وئریر کی، بونو ژورنالیستلره آچیقلاماسیندا روسییا فدراسییا شوراسینین مدافعه و تهلوکهسیزلیک کومیتهسینین رهبری ویکتور اوزئراو سؤیلهییب.
او، کریمین گئری قایتاریلماسینین ممکون اولمایاجاغینی بیلدیریب:
«کریم روسییانیندیر و او هئچ واخت سؤودلشمه پردمتی اولا بیلمز. آمئریکانین کریمی گئری قایتارماق طلبی بیزیم آمئریکادان آلیاسکانی ایستمییمیزه بنزردی. هر ایکیسینی ایجرا ائتمک ممکونسوزدور».
قید ائدک کی، دونن آغ ائو آمئریکا پرزیدنتی دونالد ترامپین کریمین اوکراینایا قایتاریلماسینی ایستدیینی آچیقلاییب.


text:
ثم إنه یشكل الأمر فیما لو علم كونه مقدرا فی زمان الشارع
سونرا، موشكول بوردا یارانیر كی بیر شئیده موقدّر اولماغی بیلیریك آما هانسینین _چكی و یا اؤلچونون_ اولماسینی بیلمیریك. اوندا نئچه طرف وار. اَن گوجلو و احتیاطلیسی، غرردن اوزاق اولانیدیر.
بوندان داها چتین بیر مسأله: شارع زامانی و یا عامّ عؤرفونده بیر شئیین مكیل اولمادیغی بیلینیر. خاص بیر قؤومون آراسیندا دا [چكی و اؤلچو] موقدّر اولماسا غرر حاصیل اولار. بئلنچی دورومدا اونون جزاف ساتیلماسینا شارعین روخصت وئرمهسینی دئمك اولماز. شارعین روخصتی ایله «نفی غرر» دلیللرینی تخصیص وورماق اولماز. چونكی احتیمالی وار او شئی، شارع زامانیندا و یا عؤرفده دَیَرسیز شئیلردن ساییلیردی. ائله كی موشاهده ایله غرردن احتیراز اولونا بیلینیردی. و ایندی بیر قؤومون آراسیندا او قدر دَیَرلنیب كی اوندا موسامیحه ائتمك اولماز.
قئید اولان فرضده، غرری دفع ائده بیلن _اؤلچو، چكی و یا سایی_ موقدّر اولونمالیدیر.
بالجومله، ایجماع اولمایان یئرلرده یاخشی بودور كی اونلارین بیرینی موقدّر ائتمك اوچون او شئیین مالیّهسینین استعلامی اساس ساییلسین. بیریندن سوروشولسا كی نه قدر قوزو وار؟ سایی ایله جواب وئرر. نزدینده نار و قارپیزین میقداریندان سوروشاندا جواب وئردیگینین عكسینه. بونلاردا چكی ایله جواب وئرر. بوغدا و آرپانین میقداریندا سوروشولاندا دا بعضاً اؤلچو ایله جواب وئرر و بعضاً چكی ایله. لاكین اؤلچو ایله جواب وئریلدیگی یئر، او اؤلچونون چكیسیندن خبردار اولوندوغو یئر اولار. (مثلاً بیلر كی بیر قاب 5 كیلو ائدر و دئیَر 5 قاب بوغدام وار.) چونكی اؤلچو اؤز اؤزلوگونده اینضیباطسیزدیر، چكینین عكسینه. اوّللر ده قئید اولدو كی چكی اؤلچونون اساسیدیر.
قئید ائتدیگیمیز و معیار قویدوغوموزدان نظرده توتولان، مكیل و موزوندور. ائله مكیل و موزون كی ایكی حؤكم اونا حمل اولونور: 1. بئیع زامانی اؤلچو و چكینین موقدّر اولونماسی واجیبدیر. 2. موتماثیل اولاندا ریبالی آلمایین.
آما استعلام زامانی مالیّت میقدارینی بیلیندیرمكده او اوچوندن بیری (چكی، اؤلچو و سایی) مؤعتبر اولمازسا، ظاهیر بودور كی موشاهیده كیفایت ائدر. مثلاً سو، سامان و ترهوز [كیمی دَیَری آز اولان شئیلرده]. آما اگر شهرلر آراسیندا موقدّر ائتمكده ایختیلاف اولورسا: موقدّر اولان شهرده موقدّر ائتمگین ایشكالی یوخدور. و اگر او شهرده اونون چوخلوغو و اوجوزلوغونا گؤره موشاهدهدن تؤرهنه بیلن فرق، موسامیحه ائدیلمهلی اولورسا، موشاهیده ایله آلماق كیفایت ائدر. آما غرره لاقئید یاناشمالاری اوچون جزاف ساتیرلارسا و بئله ساتماقلاری آیری بیر مفعتین تاماهینا گؤرهاولورسا و یارانان فرق عادی واختدا اونلارا موسامیحه ائدیلهسی دئییلسه (آما ایستیرلر بوندان تئز قورتولسونلار و سونراكی منفعتی الدن قاچیرماسینلار.) بئلنچی دورومدا اونلارین آلیشدیغی اعتیبارسیزدیر. بلكه اونونلا موخالیفت ائتمك واجیبدیر.
ثم إنه یشكل الأمر فیما لو علم كونه مقدرا فی زمان الشارع لكن لم یعلم أن تقدیره بالكیل أو بالوزن، ففیه وجوه: أقواها وأحوطها اعتبار ما هو أبعد من الغرر.
وأشكل من ذلك: ما لو علم كون الشئ غیر مكیل فی زمن الشارع أو فی العرف العام، مع لزوم الغرر فیه عند قوم خاص، ولا یمكن جعل ترخیص الشارع لبیعه جزافا تخصیصا لأدلة نفی الغرر، لاحتمال كون ذلك الشئ من المبتذلات فی زمن الشارع أو فی العرف
بحیث یتحرز عن الغرر بمشاهدته وقد بلغ عند قوم فی العزة إلى حیث لا یتسامح فیها.
فالأقوى وجوب الاعتبار فی الفرض المذكور بما یندفع فیه الغرر من الكیل أو الوزن أو العد.
وبالجملة، فالأولى جعل المدار فیما لا إجماع فیه على وجوبالتقدیر بما بنی الأمر فی مقام استعلام مالیة الشئ على ذلك التقدیر، فإذا سئل عن مقدار ما عنده من الجوز، فیجاب بذكر العدد، بخلاف ما إذا سئل عن مقدار ما عنده من الرمان والبطیخ، فإنه لا یجاب إلا بالوزن، وإذا سئل عن مقدار الحنطة والشعیر فربما یجاب بالكیل وربما یجاب بالوزن، لكن الجواب بالكیل مختص بمن یعرف مقدار الكیل من حیث الوزن، إذ الكیل بنفسه غیر منضبط، بخلاف الوزن، وقد تقدم أن الوزن أصل فی الكیل.
وما ذكرنا هو المراد بالمكیل والموزون اللذین حمل علیهما الحكم بوجوب الاعتبار بالكیل والوزن عند البیع، وبدخول الربا فیهما.
وأما ما لا یعتبر مقدار مالیته بالتقدیر بأحد الثلاثة - كالماء والتبن والخضریات - فالظاهر كفایة المشاهدة فیها من غیر تقدیر.
فإن اختلف البلاد فی التقدیر والعدم، فلا إشكال فی التقدیر فی بلد التقدیر.
وأما بلد عدم التقدیر، فإن كان ذلك لابتذال الشئ عندهم بحیث یتسامح فی مقدار التفاوت المحتمل مع المشاهدة كفت المشاهدة، وإن كان لعدم مبالاتهم بالغرر وإقدامهم علیه خرصا مع الاعتداد بالتفاوت المحتمل بالمشاهدة فلا اعتبار بعادتهم، بل یجب مخالفتها
بؤلوم :
یازار : صمد كامران قراملكي


text:
اسکی
اسکی ((اینگیلیسجه: American Standard Code for Information Interchange)) ,بیلگی دییشمی اوچون آمریکا استاندارد کودلاما سیستمی) لاتین الفباسینین اۆزرینه قورولو ۷ بیتلیک سیمگهلردیر. ایلک کئز ۱۹۶۳ ایلینده ANSI طرفیندن استاندارد اولاراق گؤستریلدی.
اسکیده ۳۳ دنه باسیلمایان کونترول کاراکتری و ۹۵ دنه باسیلان کاراکتر واردیر. کونترول کاراکترلری متنین آخیشین کونترول ائدن، اکرانا چیخمایان کاراکترلردیلر.. باسیلان کاراکترلر ایسه اکراندا گؤرونن، اوخونان متنی اولوشتوران کاراکترلردیر. اسکینین باسیلان کاراکترلری آشاغیدا بلیرتیلمیشدیر.


text:
یودون خطالری، سن ای لطف کار، قوللوق سیرغان بوتون قولاقلاردا وار.
مهستی گنجوی
سؤیله دی کی
بیر گون میانه نی ائله دیک وطن، آغجا قاناد یئدی بیزی صوبحه جن.
ائتدی سنه
تند مزاجین منی قول ائتدی سنه، اوزونه، زولفوونه حسرتم یئنه.
دارغا
یولدا دارغا منه راست گلدی دونن، الینده توتدوغو چوبوقلا برکدن
اولار پوسته خوار!
دئییرلر پوسته نین آغزی اولور دار، سنین قاباغیندا اولار پوسته خوار!
قضا – قدری
هئچ پوزان اولمادی قضا - قدری، دوغرادی اومیدی عشقین خنجری،
ظولومدور
ظولومدور،ریادیر ایشلرین تامام، بیزه بیر جؤور و جفا وئره سن مودام.
روخونا قوربان
شاهین قوشونونو فیلین داغیدار، وزیرین مین قیصر، مین خاقان ییخار.
قویسا هر کس
خوش بخت دیر روخونه روخ قویسا هر کس، روخون ائیله یه نی شاه ائده بیلمز.
قیرمیزی دوداغین
اوزونون چئوره سی، حیف، قارالدی، قارغا دیمدیینه بیر لاله آلدی.


text:
بلاروسون «دینامو» کلوبونون یاریم مودافیعهچیسی پاوئل نخایچیک دیئقو مارادونانین برئست تمثیلچیسینین سوکانی آرخاسینا کئچمهسینه مونایبت بیلدیریب.
گل .آذ-این معلوماتینا گؤره، فوتبولچو بیلدیریب کی، مارادونانین گلیشی اونلار اوچون اصل سورپریز اولوب:
«بیز اؤزوموز ده بوتون خبرلری اینترنتدن اوخویوروق. کلوبون بئله بیر مشقچینی گتیرمهسی بؤیوک حادثهدیر. بو، بیزیم اوچون اصل سوپریز اولدو. مارادونانین «دینامو»یا گلیشی یوری قاقارینین کوسموسا اوچماسی کیمی بیر شیدیر. اولجه هامی ائله بیلیردی کی، بو، زارافاتدیر، تعیینات مومکون دئییل. ایندی ایسه بیز یاخشی فوتواپارات آلمالیییق کی، دیئقو ایله گؤروشده شکیل چکدیره بیلک».
قئید ائدک کی، مارادونانین سون کلوبو بیرلشمیش عرب امیرلیکلرینین "ال-فودژیرا" کلوبو اولوب.


text:
چمپیونلر لیگی یریم فاینل مسابقه لری بولیب اوتماقده
یووېنتوس موناکو تیمینی مغلوبیت گه اوچره تدی فاینل گه چیققن بیرینچی تیم بولدی ایککنچی تیم ایسه بو کیچه معلوم بوله دی
چمپیونلر لیگی یریم فاینل مسابقه لری بولیب اوتماقده
ایتاليا نینگ اېنگ موفقیتلی جماعهسی حسابلنگن «یووېنتوس»، فرانسه نینگ «موناکو» جماعهسیگه هیچ قندهی امکان بیرمه دی و چمپیونلر لیگی نینگ بیرینچی فینالیستی بۉلدی.
اروپا چمپیونلر لیگی یریم فاینل جواب اۉیینیده ایتاليا نینگ «یووېنتوس» جماعهسی اۉز میدانیده «موناکو» نی قبول قیلر اېکن او اۉز رقیبینی 2-1 مغلوب قیلدی.
چمپیونلر لیگیدهگی یووېنتوس نینگ فینالدهگی رقیبی بوگون معلوم بۉلهدی.
رئال مادرید، بیرینچی مسابقهده قۉلگه کیریتگن 3-0 نتیجه دهگی اوستونلیگی بیلن اتلتیکو مادریدگه مهمان بۉلهدی.
هسپانیالیگينینگ اوشبو ایکّیته ییریک جماعهسی نینگ مسابقهسیده فیفانینگ ترک رېفریسی جنید چقیر حکملیک قیلهدی.
مسابقه ترکیه وقتی بیلن کیچقرون ساعت 21:45 ده افغانستان وقتی بیلن 11:ده باشلهیدی.


text:
یازانلار ائله یازیبلار
اوغلوم درس کیتابین اوخویارکن «بغض= گرفتگی گلو» دئیه دئیه بیردن اوزون منه توتوب دئییر: آتا! بغض تورکجه دگیل؟ بیز «بوغاز» گلو آنلامیندا ایشلتمیریک؟
دئییرم: والله دهخودا «بغض » سؤزجوگون عربحه یازیب. آنلامی دا: دشمنی، عداوت، کینه و نفرت
بیر ده اونو «گرفتگی گلو از شدت غصه»، «غم شدید» یازیب.
دئییر: ینی سن دئییرسن بو سؤزجوگون بیزیم «بوغاز» سؤزو ایله باغلیلیغی یوخدور؟
دئییرم: یازانلار ائله یازیبلار. اونلارین یازیلاریندان اوجور آنلاشیلیر، من نجور ائله ییم؟
دئییر: اونلار یازاندا، سیز نیه دوروب باخیردینیز؟
دئییرم: بیزیم قلمیمیزین اوجو سینمیشدی!
گولوب، باشین توولاییب مندن اوزاقلاشیر.
دهقانی 97/2/16


text:
اویان نیوز:
قوشاچای میللی حؤکومت دؤنمینده
ایکینجی بؤلوم : قوشاچایدا میللی حؤکومت و کوردلر
صابر جهانی
داریخمایین اعدامیلریمیز، شهر میدانلاریندا یئنیدن آسیلاجاقسینیز، بو دفعه ایسه هیکللرینیز.
( بو یازی شهریمیزین آزادلیق اعدامیلرینه، قوربانعلی صبحی، خانعلی مطیعی، میرکاظم اعلمی و غلامحسین ناصری حضرتلرینین اولولوغونا سونولور.)
قوشاچایدا میللی حؤکومت و کوردلر
کوردلرین باشقا فیکری آخیملاری کیمی، مهاباد جمهوریسی ده آذربایجانین تاریخی توپراقلارینا گؤز تیکمیشدیر. کورد ضیالیلاری رضاخانین حاکمیتی ییخیلدیقدان سونرا قوشاچای و باشقا ادعالاری اولان آذربایجان شهرلرینده بیر کمیته قورماق ایله اؤز وارلیقلارینی بو شهرلرده قانیتلاماغا چالیشیردیلار. ۱۹۴۶- جی ایلینده قوشاچایدا مهاباد ایداری کومیتهسینین یئری بو گون ایمام خمینی آدلانان خیاواندا ایدی.
“محمد حسین سیف قاضى” و “مجیدخان میرمکرى” مهاباد جمهوریسینین تانینمیش اویهلری، مهاباد شهرینده دوغولسالار دا قوشاچایدا یاشاییب بو شهرین کورد کندلرینده گوجلو ائتکیلری وار ایدی. بو ایکی شخص کورد هئیتینین مشهور باکی سفرینده حاضیر اولموشدولار. ۴۲ یاشلی “محمدحسین سیف قاضى” قاضی محمدین عمیاوغلوسو و مهاباد جمهوریسینده ساواش وزارتینین باشچیسی و “مجیدخان میرمکرى” مکری طایفاسینین رئیسلریندن بیریسی ایدی.
تبریزده پیشهوری ایله قاضی محمدین دانیشماسی نتیجهسینده داخیلی بیر حؤکومت قورولماسینین حاققی کوردلره وئریلدی. بو آندلاشمایا دایاناراق قاضی محمد قوشاچای کندلرینده اولان ” شیخ آقایی” طایفاسینا منسوب کوردلر و اکثریتده یاشایان تورکلرین آراسیندا ساواشلارا سون قویور. سونرالار ماراغانین خوجامیر کندینده میللی حؤکومت و مهاباد جمهوریسینین اوتوروموندا، میرجعفر پیشهوری و محمد قاضی آراسیندا ۷ مادهلیک بیانیه یازیلدی. بو اوتورومدا قوشاچایدان سرهنگ قلی صبحی ده ایشتیراک ائتمیشدیر.
قوشاچایدا بیر ایل میللی حؤکومت زامانیندا شهرین ایدارهسی موطلق آذربایجان دموکرات فیرقهسینین الیلهاولموشدور آنجاق قوشاچایدا کورد کومیتهلری بو سورجده دورومدان راضی قالماییب دفعهلرله پروپوقاندا یاراتماق ایله تورکلری پیسخولوژیک یؤندن ائتکیلهمک اوچون بو شهره ارضی ادعالاری اولموشدور. تبریزده اولان آمریکا کونسولونون راپورونا ایستینادن ۱۳۲۵- جی ایلین مورداد آییندا، قوشاچایدا بؤیوک کندلرین بیریسینی کورد فداییلر طرفیندن ایشغال ائدیلمهسی، آذربایجان میللی حؤکومت و مهاباد جمهوریسینین آراسیندا اولان سویوقلوغو داها دا درینلشدیردی. بو سندده میللی حؤکومتین تاتائو چایینا نیرو گؤندهرمهلریندن ده سؤز گئدیر.
کورد خانلاری، آذربایجان میللی حؤکومتینین ارضی اصلاحات برنامهسی اوچون مهاباد جمهوریسی و آذربایجان میللی حؤکومتینین ایلگیسندن راضی دئییلدیلر. دئسامبر آییندا تشکیل اولونان میللی حؤکومت مجلیسینده، آذربایجان میللی حؤکومت نومایندهلری، کورد نومایندهلرین سادهجه آذربایجانین بیر بؤلگه نومایندهلری کیمی قارشیلادیلار. بو قارشیلامادان سونرا قاضی محمد و باشقا کورد نومایندهلری آذربایجان میللی مجلیسینده بیر داها حاضیر اولمادیلار.
دئسامبر آیینین سونوندا، میللی حؤکومت قوشاچای و اورمو فرماندارلارینی سئچنده مهاباد جمهوریسی بو سئچیملره قارشی اولوب، اؤز نومایندهلرینی او شهرلره اؤنردی. پیشهوری، قاضی محمد ایله دانیشیقدا، باکیدا اولان آندلاشمایا دایاناراق قاضینین بو سئچیملره باش اهیمهسینی ایستهدی.کوردلر بو سئچیمله راضیلاشماییب قوشاچای شهرینده سورونلار تؤرتمهیه باشلادیلار. بو باسقیلارین اؤرنهیی قند کارخاناسینا چوغوندور وئرمهمکله کارخانانین ایشینه انگل تؤرهتمهیه چالیشماق ایدی.
سونوندا ۱۳۲۵- جی ایلین آذر آییندا میللی حؤکومت ییخیلدیقدا، دولت اورقانلارینین قوشاچایا گلمهیی ایله بیرلیکده مهاباد جمهوریسینین رسمی بیر هئیتی قوشاچایدا قند کارخاناسینین یاخینلیغیندا یئرلشن” نصیر کندی” آدلی بیر کندده اؤزلرینی دؤولت نومایندهسی” ژنرال همایونی”- یه تسلیم ائتدیلر.
ایلگیلی یازیلار :
قوشاچای میللی حؤکومت دؤنمینده (بیرینجی بؤلوم) / صابر جهانی


text:
کرمل لوگانسدا ایستابیللیین قورونماسیندا ماراقلیدیر.
آخار. آذ خبر وئریر کی، بو بارهده اینفورماسییا «ایستراتفور» شیرکتینین حاضیرلادیغی مقالهده یئر آلیب.
«لاکین موسکوا اوچون اؤنملی اولان دیگر مقام دا وار. کرئمل بؤلگهده وضعیتی گرگینلشدیریب، روسییانین بو سپاراتچی رژیمی بیرباشا دستکلمدیی و مناقشه ده رولو اولمادیغی حاقیندا گؤرونتو یاراتماق ایستییر. لاکین کرملین سیتواسییانین داها دا درینلشمهسینه ایزن وئرجیی آز ایناندیریجی گؤرونور. موسکوا ایمکان وئرمهیهجک کی، سئپاراتچیلار آراسینداکی موناقیشه بو بؤلگهده اونون نظارت ایمکانلارینی ضعیفلتسین»، – مقالهده بیلدیریب.


text:
سرخ پوست قبیله سینین آداملاری ینی باشکان لارینان سوروشولار : چتین بیر قیش قاباخدادی؟
ینی باشکان دا کی چوخ تجربه سی یوخیدی دئییر احتیاط ائله مه لازیمدی پس گئدین اودون ییغین
سورا دا گئدیر هواشناسی اداره سینه زه وورور و سوروشور کی چتین بیر قیش وار قاباخدا ؟ اونلاردا دئییر لر ائله بیر
باشکان آداملارینا دئییر داها آرتیخ اودون ییغماغا چالیش سینلار
و تازاشدان زه وورور هواشناسی دن سوروشور کی آرخایین اولسون کی چتین قیش قاباخدادی یا یوخ
هواشناسی ده دئییر بلی 100%
باشکان سوروشور هاردان بئله آرخایین سیز
اونلاردا دئییر لر چونکی سرخپوست قبیله سی دایانمادان اودون ییغماق حالیندادیلار
آچار سؤزلر :
Dəri Qırçız,
باشکان,
Başkan,
Hava Durumu,
Odun,
Qış,
اودون,
قیش,
سرخ پوست,
بؤلوم : جالب (Fun)


text:
محمود اوغلو بختیار واهابزاده 1925 ـنجی ایلده شکی شهرینده آنادان اولموشدور. 1964 ـنجو ایلده «ادبیات دوقتورو» و 1965 ـنجی ایلده پروفسورلوق درجهسی آلمیشدیر. 1974 و 1976 ـنجی ایللرده اینجه صنعت خادمی مدالینا لایق گؤرولموشدور.
بختیار واهابزادهنین ایلک شعری 1943 ـنجو ایلده «آنا و شکیل» عنوانی ایله چاپ ائدیلمیشدیر و ایلک کیتابی 1949 ـنجو ایلده «منیم دوستلاریم» آدی ایله باکی شهرینده نشر ائدیلمیشدیر. اونون بعضی شعر مجموعهلرینی بئله آد آپارماق اولار:
ادبی هئیکل ( 1953) ، ساده آداملار (1954) ، جئیران (1957) ، انسان و زامان (1964) ، کؤکلر (1957) ،بوداقلار (1968) ، دنیز- ساحیل (1969) ، دان یئری (1973)
بختیار واهابزادهنین «آتیلمیشلار» کیمی منظومهسی بیزیم چاغداش شعریمیزین ان گؤزهل و تحسینه شایان نمونهلریندندیر. اونون باشقا منظومهلری ده واردیر:
موغام (1975) ، شب هجران (1959) ، اضطرابین سونو (1956) ، اعتراف (1961) ، یوللار و اوغوللار (1963)، اؤلوم- حیات (1965) .
اونون منظومهلرینده سوژئت خط سیری ایله مضمون دولغونلوغوندا درین تناسب و اویغونلوق حاکیمدیر. گوجلو شعریت، درین معنویت ایله بیرلشنده، شاعیرلر آراسیندان ملتلر اوچون معنوی رهبرلر یارانار. بختیار واهابزادهیهده بئله بیر خوشبختلیک نصیب اولموشدور. او، شعر مجموعهلری یانیندا بیر نئچه تاماشا اثرلری ده یاراتمیشدیر.
بختیار واهابزاده، شاعیرلیک یانیندا همده وجدانلی بیر ادبیات تدقیقاتچیسی ایدی. اونون «صمد وورغون» آدلی مونوگرافیاسی (1968) اؤز موضوع دایرهسینده حلهده یگانه آراشدیرما ساییلیر. هابئله 60 ادبی مقالهنی ایچینه آلان «صنعتکار و زامان» (1976) کیتابی، اونون ادبی یارادیجیلیغین مختلیف ساحهلرینده کی گؤروشلرینی احتوا ائدیر.
بختیار واهابزاده شعریت گئنیشلیگی و یوکسک بشری ایده یالاری ایله چاغداش آذربایجان شعرینین، ان اوغورلو اؤرنکلرینی یارادا بیلن بیر شاعیردیر. تورکیهده ناظم حکمت و ایراندا حبیب ساهر کیمی، اولو بابالاریمیزدان قالان کئچیش زنگین شعر میراثینا دایاناراق هم فورمادا همده مضموندا، چاغداش شعریمیزین ان مؤحکم بینؤورهسینین معماری اولموشدور. او کئچمیش ادبی اثرلریمیزی «اؤلو ادبیات» آدلاندیران بیر تنقیدچیه جواب اولاران بیر یئرده دئییر:«آوروپادان تقلید ائدنلر ایلک اؤنجه اونلاردان کلاسیکلره حؤرمت درسی اؤیرهنمهلیدیرلر. من اؤز کؤکو اوسته بیتن آغاجام و هئچ بیر زامان اؤز کؤکومو انکار درجهسینه قدهر آلچالمامیشام. قارشیسیندا دیز چؤکدوگونوز آوروپانین یوزلرله عالیملری و شاعیرلری نظامینین، فضولینین و نسیمینین قارشیسیندا سجده ائتمیشلر.»
بختیار واهابزادهنین شهریار ایلهده چوخلو شعرلشمهلری اولموش و اونون آدی و خاطیرهسینه شعرلر قوشموشدور. بیر شعرینده شاه رژیمینین دئوریلمهسی و اسلامی انقلابین غلبه چالماسینا اشاره ائدهرک دئییر:
ناحق دگیل آخان قانلار،
وئردیگینیز اوقوربانلار.
فدائیلر، قهرمانلار
اؤز قانینی «وارام» دئیه،
هدیه وئردی گلهجگه.
آزادلیغین دهگری قان،
یوخدور اونو ساتان آلان،
اؤز قانینا غلطان اولان،
هم دئمهدی جان باهادیر،
وئردیگی به صاباحادیر.
قوربان اولوم «قارداش» دئین،
حیدربابا دیلینه من،
آغ ساققالسان ائلینهسن،
دۀ ستّارام، دۀ بابکم،
دئمه تکم، دئمه تکم!
1359 ـنجو ایلده یازدیغی «حسرت» عنوانلی باشقا بیر شعرینده دئییر:
اوستاد منه شعریله سلام گؤندهره بیلدی،
کیم قویدو یانان گؤزلره اود گؤزلری حسرت؟
هم قافیهدیر آدلاریمیز شهریار اوستاد،
چکدیک چکیریک بیز کی یوز ایلدن بری حسرت.
او، 1360 ـنجی ایل دی آیینین 13 ـنجو گونونده شهریار ایله تلفونلا دانیشماغا نائل اولماسی مناسبتی ایله یازدیغی بیر شعرده دئییر:
خطین بو باشیندا من دایانمیشام،
خطین او باشیندا اوستاد شهریار.
تلفون تئللری، سیزه بو آخشام،
حسرتین نه قدهر احتیاجی وار.
* * *
قدرتی بؤیوکدور ائلین اوبانین،
واختین آخریندان گئری قالمادی،
چوخ کولکلر اسدی حیدربابانین،
باشیندان بیر توک ده اسگیک اولمادی.
بختیار واهابزادهنین شهریارا مفتونلوغو و اونا شعرلر حصر ائتدیگی یالنیز اسلامی انقلابدان سونرا یوخ بلکه ایرانا تحمیل اولان شاه رژیمی زامانیندادا حیاتا کئچیریلمیشدیر. او 1965 ـنجی ایلده شهریارا خطاب اوزون بیر منظومه یازمیشدیر. بو منظومهده دئییر:
سن اوتوز ایل آیری دوشدون ائلیندن،
اؤز آنانلا دانیشدیغین دیلیندن،
سیمرغ سنه پایدا وئردی تئلیندن،
غوربت ائلده او تئل دوشدو یادینا،
تئلی توتدون، وطن گلدی دادینا.
وطن سنی ائله باسدی باغرینا،
مرهم قویدو سنین کؤنول آغرینا.
«- گوناهیمی عفو ائت!» دئدین سن اونا،
هارای سنه، بابا یوردو، اود- اوجاق،
سندن دؤنن بورا دؤنوب دوناجاق.
سن آلمیشدین گوجونو بو اوجاقدان،
اوندان دؤنوب اونا باخدین اوزاقدان،
قونچا ایکن، آیری دوشدون بوداقدان،
حیدربابا دالینجا قان آغلادی،
آنجاق آیاق ایزلرینی ساخلادی.
هارای سنه ایلک هیجقیریق، ایلک نفس،
هارای سنه آنا سودو، دوغما سس!
ائل – اوباسیز عؤمور، قورو بیر قفس،
خوشدور یئنه بو دونیانین جفاسی،
قدرتیمدن آی آنامین لایلاسی.
نغمه آدلی چشمهلرین گؤزوسن،
سن ائلیمین، سن گونومون اؤزوسن،
بو لایلادان قاناد آلیب دؤزو سن،
ای شهریار! اؤز اوبانا قاییتدین،
سؤنموش ایدین، یانا- یانا قاییتدین.
بابا یوردو، دوغما اوجاق، آی آنا!
مهربانسان دیزینه باش قویانا،
ناخلفلر غفلتیندن اویانا،
یئنه سنین اؤنونده دیز چؤکهلر،
تورپاغینا گؤز یاشینی تؤکهلر.
سلام وئردین بوگون حیدربابانا،
«قایتار» دئدین سن «قوزونو چوبانا»،
قاییدارکن اؤز ائلینه، اوبانا،
هم یوردونا، هم اؤزونه قاییتدین.
سن گئجهیدین، گوندوزونه قاییتدین.
حیدربابا قاناد وئردی شعرینه،
بولبوللری دیل گتیردی شعرینه،
گول- چیچهگی بیر عطیردی شعرینه،
مگر بونو سن اونوتدون شهریار،
اؤزگهنیمی عزیز توتدون شهریار؟
حیدربابا اورهگینده داغ اولدو،
سن آیریلدین، او قلبینده دوغولدو،
فیکیرلرین،خیاللارین داغیلدی،
بس اوتوز ایل اورهگینده ائل داغی،
آخی نئجه گیزلتمیشدین بو داغی؟
گونش دوغدو، یئر شفقه بوروندو،
بولود قاچیب اوفوقلرده سوروندو،
اورهگیندن حیدربابا گؤروندو،
سلام وئردین بو گؤرونن داغاسن،
بیر قول ایدین، اؤز ائلینده آقاسن.
حیدربابا! مورادیوار هر کسین،
ایستهرم کی غم کؤنلونو دئشمهسین،
بالالارین سندن اوزاق دوشمهسین،
یاللی گئدهک سینهن اوسته بیز هرگون،
سن «آنامین کیتابی» سان بیزیم چون.
ائللر دئییب بوستان اکمه بیگ ایلن،
یالان اولمور ائل آدیندان دئییلن،
حیدربابا قارشیسیندا اگیلن،
او باشینین اؤنونده باش اگیرم،
باخ من ایندی سنه قارداش دئییرم.
(1965)
بختیار واهابزاده شاعیرلیک یانیندا 50 ایله یاخین معلملیک ائتمیشدیر. اونون آکادمیک تجربهلری بیر یاندا دورسون، چاغداش دونیامیزدا بارماق ساییسی ایله ساییلان پابلونرودا، گارسیا لورکا، رابیندرانات تاگور، احمد شاملو، ناظم حکمت و حبیب ساهر کیمی انسانلارین طالعلرینی دوشونن و اوزلرینی انسان سعادتی یولوندا فدا ائدن سئویملی شاعیرلردن بیر ساییلیر. اونون اؤلومو و دونیاسینی دگیشمهسی مولوی دئمیشکن یئنی حیاتی اوچون بیر باشلانغیچ حساب اولور.
تهران
15/12/1387


text:
بلجیم نینگ بویوک شهرلریدن بیرته سیده مکتبلرده حجاب ممانعتی نینگ برطرف بولیشی ممکن
بلجیمده حجاب اوچون بعضی بیر فعالیتلر باشلندی
بلجیم نینگ ایککینچی بویوک شهری بولمیش Anvers ده مکتبلرده گی حجاب ممانعتی نینگ برطرف ایتیلیشی اوچون بیر قطار فعالیتلر باشله تیلگن لیگی بیلدیریلدی.
Anvers معارفدن مسؤل نماینده سی Inga Verhaert موضوعنی Anvers معارف کینگشی گه انتقال بیریشیدن خبر بیردی.
فلمانچه نشرات بیرووچی دی ستاندرد روزنامه سیگه بیانات بیرگن Verhaert، Anvers ده گی دولت مکتبلریده دینی سمبوللر نینگ 9 ییل آلدین منع قیلیب باشله تیلگنینی ایسلتیب، بیر قطار اوزگریشلر باعث انچه انسان نینگ بو ممانعت نینگ برطرف ایتیلیشی نینگ طرفداری ایکنینی ایتدی.
Verhaert،
"ایندی دنیاگه انچه اوزگریش یوز بیردی. حجاب ممانعتی نینگ برطرف ایتیش وقتی هم ییتیب کیلدی،" دیدی.
Verhaert،
برچه تربیه لاوچی (معارف) اداره لری نینگ بو پروسه نی قولب- قوتله یدی دیگن امیدده من دیب ایتدی.


text:
۲۰۱۵-جی ایلده نیکونD800 و D800E کامئرالارینین تانیدارکن، بیر چوخلاری اونلارین ۳۶مئقاپیکسللی اولماسینا ایراد توتوب نیکونو حدسیز درجهده مئقاپیکسل آرتیرماسیندا متهم ائدیردیلر. نیکونون بؤیوک ایده و فیکیرلری وارایدی، اوچ ایل سونرا کانون همن ایدهلری آنیب اونلاری حقیقته چئویردی. کانونون ۵۰ مئقاپیکسللی ۵Ds و ۵DsR کامئرالاری، نیکونون D800 و D800E-ی اوچون نظرده توتولموش ایشلرده اورتاق دیرلار. بو کامئرالار ۵D سئریسیندن اولارکن و بیرینجی باخیشدا گؤرونوشوندن ۵D Mark III-یه اوخشار اولسالاردا چئشیدلی ایمکانلار و ایشلدنلر باخیمیندان اونلارا تای اولماییب و بیر آز داها اوزمانلیق طلب ائدن اؤزل مقاملار اوچون اورتا فورمت (Medium Format)کامئرالار سیرا سیندا دورورلار. بئله دئمک داها یاخشی اولار: اورتا فرمت سیراسیندا اولان کامئرالاردان بیرینی آلماق اوچون یئترینجه پولونوز یوخدورسا ۵Ds یا دا ۵DsR آلین.
۵Ds و ۵DsR آراسیندا اولان فرقلر عیننD800 وD800E آراسیندا اولان ایلگی


text:
۱- اونه دیر کی اوزو قویلو قویاندا ایچی دولار؟
۲- اونه دیر کی اوز باشینا دولانار؟
۳- اونه دیر کی یانار آمما قورتولماز؟
۴- اونه دیر یانیر ، ایستی وئریر ، توستو وئرمیر ؟
۵- اونه دیر کی چکدیک جه قیسالیر؟
۶- اونون آدی پری دی ، کونلومه مشتری دی ، آخشام آنادان اولدو ، سحر دوردو یئریدی؟
۷- اونه دیر گوره ن ، داغدا تاپیلدار ، سودا شاپیلدار ، اوبادا فرمان ، کت ده سولیمان
۸- اونه دیر دئیه ن ، ایچی قیرمیزی اوستو قارا ، گیرسه ن ایچینه ایستی اولا ؟
۹- اونه دیر کی ، قویروغوندان توتاندا ، قورخوسوندان قان قوسار ؟
۱۰ – اونه دیر سویله ، ننه ن ده یاپیشیق ، دده ن ده بیر قاریش
جاوابلار
۱- بورک – پاپاق
۲- دییرمان
۳- موم – شام
۴- گون
۵- سیغار – پاپیریس
۶- جومه قوشو – سیغیرچین
۷- کولوک – بالیق – ایت – خوروز
۸- قالیش – بیر نوعی باشماق
۹- چای دان و چای
۱۰- ناماز قیلاندا آیاق لارین فاصله سی


text:
یاس مجلسینده اؤزونو پاتلاتدی
قانلی سالدیرینی هله اوستلنن اولمادی
عراقین باشکندی بغداددا حیاتا گئچیریلن انتحار سالدیریسیندا ۵ نفر اؤلدو.
بغداد امنیتیندن یوزباشی احمد خلف، اوزرینده بومبالی کمر اولان بیر انتحارچینین، بغدادین قوزئیینده یئرلشن طارمیه ائلچهسیندهکی بیر یاس مجلسینده اؤزونو پاتلاتدیغینی سؤیلهدی.
سالدیری سببیله ایلک بیلگیلره گؤره ان آز ۵ نفرین اؤلدوگونو، اونلارجا اینسانین یارالاندیغینی بیلدیرن خلف، امنیت گوجلرینین بؤلگهنی تامامیله باغلادیغینی، اؤلو و یارالیلاری آلماق اوچون آمبولانسلارین گؤندریلدیگینی بیلدیردی.
سالدیرینی هله اوستلنن اولمادی.


text:
ارمنیستان دالانا دیرنمیش وضعیتدهدیر.
آخار. آذ خبر وئریر کی، بونو «وستنیک کاوکاز» سایتینا موصاحیبهسینده ارمنی میللی کنگرسی پارتییاسینین صدر معاوینی آرام مانوکیان سؤیلهییب.
«ارمنیستان حاضردا رگیونال دؤولتلرآراسی اقتصادی علاقهلرده هئچ بیر یئری توتمور. بوتون رگیونال و بین الخالق خطلر بیزیم یاخینلیغیمیزدان کئچیر. ارمنیستان تکجه سیاسی بلوکادادا یوخ، هم ده اقتصادی محاصرهدهدیر. او، هر طرفدن قاپالی وضعیتدهدیر و هئچ بیر رگیونال لاییحهده ایشتیراک ائتمیر. حتی بیزیم حکومت ده رگیونال پروگراملاردا ایشتیراک ائتمک ایستمیر. یعنی بیز قافقازدا سادهجه مؤوجود دئییلیک و بو سیتواسییا آرتیق ۲۰ ایلدهن چوخدور داوام ائدیر. بو ایللر عرضینده بیزیم یاخینلیغیمیزدان چوخلو لاییحهلر – باکی-تیفلیس-جیهان کمری، باکی-تیفلیس-قارص دمیریولو، «ایپک یولو»، «شیمال-جنوب» بین الخالق نقلیات دهلیزی کئچدی.
بیز ائله بیل کی، رگیوندا مؤوجود دئییلیک. ارمنیستان دژوره قافقازدا وار، اما قافقاز لاییحهلرینین هئچ بیرینده ایشتیراک ائتمیر. بیز اقتصادی باخیمدان دالانداییق، اونا گؤره ده ارمنیستانا هئچ کیم پول یاتیرمیر. اگر اوللر بیز ایلده هئچ اولماسا ۳-۴ میلیارد دوللار اینوستیسییا آلیردیقسا، کئچن ایل جمعی ۱۲۰ میلیون دوللار آلا بیلدیک. سیتواسییانی کورروپسییا چتینلشدیریر و بونا گؤره ده هئچ بیر نورمال آدام ارمنیستانا اؤز پوللارینی قویماغا ریسک ائتمیر»، - دئیه او بیلدیریب.
اونون سؤزلرینه گؤره، قاراباغ مناقشه سینین حل ائدیلمهمهسی ارمنیستانین اینکیشافینا مانعه یارادیر:
«محاربه هئچ بیر حالدا دؤولتین اینکیشافینا یاردیم ائده بیلمز. اینکیشاف و آرتیم اوچون ساکیت، ایستابیل داخیلی و خاریجی سیاسی وضعیت طلب ائدیلیر. بیزده ایسه مناقشه اوجباتیندان بئلهسی یوخدور. ارمنیستان اوچون ان بؤیوک پروبلم قاراباغین حل ائدیلمهمهسیدیر. بو پروبلئمی حل ائتمک لازیمدیر و بیزیم پارتییا آرتیق بونو اؤزونون سیاسی پروگرامینا داخیل ائدیب. یالنیز بیزیم پارتییا مناقشه نین حلی ایله باغلی پروگراملا چیخیش ائدیر».


text:
علی اکبرزاده مدینه نورالله قیزی ( مدینه گولگون ) آزربایجان خانیم شاعیری دیر .
مدینه خانیم گولگون ١٩٢٦-جی ایل ژانویه نین ١٧-سینده باکی شهرینده آنادان اولموشدور .
ابتدایی مکتبی باکی دا بیتیریب ١٩٣٨-جی ایلده آیله سیله بیرلیکده گونئی آزربایجانا اردبیل شهرینه کوچوبلر .
سونرا تبریز شهرینده یاشامیش . ١٩٤٥ و ١٩٤٦-جی ایللرده گونئی آزربایجان میللی حرکتینین فعال ایشتیراکچیسی اولوبدور و عومور بویو شعرلریله بو اینقلابین جارچیسی کیمی اولوبدور .
مدینه خانیم گولگون آزربایجانا چوخ باغلی اولدوغو اوچون اوغلونون آدینی دا آراز قویوب دور و تبریز حاقیندا چوخلو حسرت شعرلر یازیب مدینه خانیم گولگون دن “تبریزین باهاری ” ، ” ساوالانین اتکلرینده ” ، ”صولحون سسی ” ، ” یادگار اوزوک ” ، ” تبریز قیزی ” ، ” دونیامیزین صاباحی ” ، ”دورنالار قایداندا ” ، ” دونیا شیرین دونیادیر ” ، ” یورا بیلمز یوللار منی ” ، ” کونلومو اومودلر یاشادیر ” و اونلارجا دیگر شعر کیتابی درج اولونموشدور .کی بو کیتابلارین باشلیق لاریندا انسان آزادلیغی و تبریز حسرتی یئر آلیرمدینه گولگون ، آزربایجانین میلی حركاتینین دؤورونده ، اؤزللیكله میلی حؤكومت زامانیندا گونئی آزربایجانین گؤركملی موباریز و مدنی قادینلاریندان اولموشدور.
او خوصوصی ایله « آذربایجان» قازئتینین موخبیری اولان زامان دورلوخیدمتلر گؤسترمیشدی.
مدینه خانیم هله قادینلار كولوبونون رهبرلریندن سایاگلیردی.ائله بو زامانلاردا ایدی كی میلی مجلیسده، او مجلیسین وكیلی ، اولوشاعیر و چالیشقان آزربایجان اوغلو « بالاش آذراوغلو» ایله یاخیندان تانیشلیق تاپیب ،سونرالار باكییا موهاجیرت ائدركن ١٩٥٠ـ جی ایلده بیر توكنمز سئوگی حیسی ایله ، بیرده موشترك علاقهلر اساسیندا اونونلا ائولنمیشدیر
مدینه گولگون ١٩٩٢-جی ایلده فوریه نین ١٧-ده باکی شهرینده وفات ائتمیش وفخری خیابانیندا دفن ائدیلمیش دیر مدنیه خانیمین روحو شاد اولسون


text:
سئویملی سعید بی متین پورا
شاراق، قاپیلار اؤرتولورلر. سون سس بو قاپینین سسی اولاجاق، ایکی اوچ آیاق سسی. صندل یئریندن اوینادی، جوت تپیک، بیر سویوش، ایکی دورتمه. بیز بیلیریک سن نهلر گؤروبسن، کیملریایله ایلگیلیسن.هاردان پول آلیرسان. بیز ایستیریک سن اؤزون یازاسان.
یازمالیسان، سن هر نهیی یازمالیسان. سئوینجی یازمالیسان، سئوگینی یازمالیسان، سئونلری یازمالیسان. دایان آ بالا اؤزومده یازسین. یادداشییندا یازسین.
نئچه کاغاذ میزین اوستونه توللانیر، بیر خودکاردا اوستونه آتیلیر. سن یازمالیسان. آیدان اولدوزدان، یاردان یولداشدان، نئجه یاشاماغیوی یازمالیسان.
قلم اله آلیندیقدا، گؤزلریندن گونلره یول آچیر. هاردان باشلامالیسان. اوشاقلیقدا سوروشاندا نه اولاجاقسان تکجه بئینینه گلمهین سؤز دیل، وطن وورغونو اولماق ایدیر. بلکه وکیل اولماغی دوشونه بیلردی، آنجاق اؤز وکیلیم اولماغی دوشونه بیلمزدی.
«قاپی یومروغا دؤشنیب، آچین قاپینی، الی سیلاحلی آداملار اوزلرینی توتوبلار، دوواردان ایکیسی آشاغییا آتیلیب، تئز کوچه قاپیسینی ایچریدن آچیرلار. دام دووار مأمورلا دولور، یازیق آرواد یوخو پالتاری اینینده، چیراغین کلیدین آختاریر، یوخ یاندیرمامالیدیر. اؤزونو اؤرتمهیی دوشونور، آنجاق ارینی قاچیردمالیدیر. هاردان قاچیردسین، بیلمیر. بو کیشی ده کی یوخودان اویانمیر. نئجه یاتیب بو سسه!
ائولنن گؤندن بو گونو گؤزلویوردولر آنجاق بئلهسینی یوخ. "نئیلهمک بو دا بیزیم پاییمیزدیر دونیادان" آرواد اؤز-اؤزونه دوشونوردو. الی سیلاحلی آداملار حیهتی آتلیییب، یئتیشمیشدیلر. آرواد ملهفهنی اؤزونه بورویوب، بیر بوجاقدا دیزلرینی قوجاقلاییب اولاناجاقلاری گؤزلویوردو. اورهیی دؤیونمهیه باشلامیش دیر. بیردن قاپی یئریندن قوپوپ یئره دوشدو. آروادین سسی توتولدو. قاپینین سسینه، اری اویاندی. آرواد نه اولوب دئدیکده، الی سیلاحلی آداملار، سیلاحلارینی سسه ساری چئویردیلر.
چیراقلار یاندی، کیشی آروادینی گؤردوکده قورخدو. اوجا سسینن باغیردی شرفسیزلر هر نهیین یولو وار. قونداقلار کیشینین باشینا یئندی، اؤز-گؤز قانا بویاندی، سس یئنه کسیلمهدی. "اینسان اولان بئلینه خنجر باغلاماز" کیشی دئدی. قونداقلار چکیلدی قورشونلار آچیلدی. آرواد اوجا سسله اوخشاماغا باشلادی . سسینه یوخودان اویاندی. چیراغی یاندیردیقدا هئچ کیمی گؤره بیلمهدی. قان ترین ایچیندهیدی. اری دوستاغا گئدندن بری، بو یوخولار گئجهلرینین پاییدیر. قیرمیزی حبلر ده بونو دایاندیرا بیلمهمیشدیر.»
- بونلاری دوشوندوکده قاپالی گؤزلریندن دونیایا یول آچدی.
«آروادی بویلودور. اوجاقلارینی یاندیرانی گؤزلویورلر . آدینی نه قویدوغونو دوشونورلر. کئچن ایل بو دؤرد بوجاقلی قاپالی یئره گلمهدن اؤنجه یولونو گؤزلویوردولر. نئیلهمک؛ آنا دیلینه سئوگیسی اولانلارین پایلاری بوندان آرتیق اولا بیلمز. گؤرهسن آروادی ایندی نئجه حالدا دیر، ائله بو گونلر اوچلشمهلیدیلر. کئچیجی ائوینه گلندن بری، کئچیجی ائوین قوروقچوسو چوخ گؤزلوردو اوردان چیخماغا اوندان ایذن آلالار، او دا دئیه سالیب چیخیم، سونرا گله دئیه مصلحت گؤرمهدیم. اؤزو چوخ سئور اؤزونو شیرین سالا آنجاق اونا ایذن وئریلمز. آروادی اونسوز دوغمالیدیر. بیر هفته اولار اونا گؤروش ده وئرمهییبلر. گؤرهسن نئجه اولدو. اؤزونو آروادینین یانیندا گؤرور. اللریندن توتور " قورخما یانیندایام". آروادینی عمل اوتاغینا آپاریرلار. نئچه دیقهدن سونرا چیغیرتی گلیر، گؤزلری دولور. بیر نفر اویالدیر، دور مولاقاتین وار»
یازیر:
منیم آدیم آذربایجاندیر، آدیم هیجاندیر. ایکی دورتمه یئنه باشیندا اویناییر. بو چئرت وپئرتلر نهدیر. سن چکیبسن، بو رسیملر نهدی. واراقلارا باخیر. آیاولدوز یاغیر.


text:
چینده هیداوچی سیز ریل
چین نینگ ایلک هیداوچی سیز اُتوماتیک ریلی پایتخت پکن ده گی یانشان-فانگشان یولیده امتحانی بیر شکلده فعالیت گه باشله دی
چین نینگ ایلک هیداوچی سیز اُتوماتیک ریلی پایتخت پکن ده گی یانشان-فانگشان یولیده امتحانی بیر شکلده فعالیت گه باشله دی.
خودی منه شوو ریل نینگ جاری ییل نینگ سونگگی گه قدر فعالیتی نینگ رسمی بیر شکلده باشله شی کوتیلماقده.
تورت واگون دن تشکیل تاپگن اوشبو ریل نینگ, بیر ساعتده 80 کیلومترلیک بیر مسافه نی طی قیلیشی ممکن.
عینی دمده اوشبو ریل 262 کیشی یولاوچی ظرفیتی گه ایگه.
خودی منه شوو ریل نینگ برچه فعالیت لری کمپیوتری بیر سیستم بیلن کنترول ایتیلماقده.


text:
ترکیه - یونان باش وزیرلری اوز ارا اوچره شدیلر
ترکيه باش وزیری بن علی ییلدیریم یونان نینگ پایتختی آتن ده باش وزیرلیک قرارگاهیده یونان باش وزیری الیکسیس چیپراس تامانیدن کوتیب آلیندی
اوّلا ایکّی دولت باش وزیرلری اوز ارا اوچره شوو عملگه آشیردی.
ییلدیریم «بیز قوشنی دولتمیز. بیزده بیر گپ بار. قوشنی - قوشنی نینگ کولیگه محتاج دیر. بیز بیر منطقه ده یشه ی میز، شو سببلی بیز نینگ تقدیریمیز هم بیرته. شبهه سیز، وقتی- وقتی بیلن معمالر بولیشی ممکن. بو عادي حال. معمالرنی اوز ارا کیلیشگن حالده حل قیلیش ممکن»،دیدی.
آخرگی ییللرده یونانده هم بیر قنچه قیینچیلیکلر یوزه گه کیلگنینی، ترکيه نینگ جنوبیده، سوريه ده، عراقده ایچکی اوروش دوام ایتگنینی ایسله تگن بن علی ییلدیریم: «شو سببلی قیین چیلیکلریمیز بار. بو قیین چیلیک لرنی اوزارا کیلیشگن حالده حل قیلیشیمیزگه ایشانه من. آلدیمیزده جوده کتّه امکانیتلر موجود. فرصتدن فایده لنیب، معمالریمیزنی تینچ لیک بیلن عدالتلی حل قیلیش ممکن. بونگه غیرت کورسه تیشی میز کیره ک»،دیدی.
یونان باش وزیری الیکسیس چیپراس ترکيه و یونان اورته سیده گی معمالرنی تینچ لیک سیور یوللر بیلن حل قیلیش مهم ایکنینی ایتیب اوتدی.


text:
Saturday, August 20, 2011
دهله قیرقینچیلیغی نینگ یئل دؤنومی
"دهله" (غازانجئق) یوموتلاری نئنگ قيرغينچيليغی
(14 سپتامبر 1931)
"دهله نينگ ايچيندن گچيأن چايدان آقان غان اۆچ گونلأپ قورامادى،
دهله ده هلأك بولانلار 2-1 مونگدن كؤپ بولماسا، آز بولمالى دأل."
(بیر یاشولی نینگ یاتلاماسیندان)
استالین طاراپیندان گراژدانلیق اورشونی نینگ (جنگ های داخلی) قهرمانی دیین آدا ایه بولان ژنرال "سمن میخایلوویچ بودیوننی" یؤریته بویروق بیلن تورکمنیستانا ایبریلیأر. استالین ینگ بویروغیندا "اول یردأکی باسماچیلاری دولی یوق اتمک دیین گؤرکزمه" بولوپدیر. اوزال قیزیل قشونینگ افسرلری "کوبییشف" و "فرونزه" بیلن بوتین تورکمن توپراغینی قانا چایقان بودیوننی، آشغاباتداقی قیزیل قشون بیرلیکلرینه- ده یولباشچیلیق ادیپدیر و تورکمنیستانینگ یولباشچیلاری آتابایف، آیتاکوف و صأحتمیرادوف نگ ماقصات ادینیأن ملی حرکتلرینه بؤوت دؤره دیپ گلیپدیر. ایندی بولسا بو جلاد افسره تأزه وظیفه تافشیریلیأر. اول بولسا دهله یوموتلاری قیرماق.
Posted by Arne Goli (A.Gürgenli) at 4:08 AM
Subscribe to: Post Comments (Atom)


text:
بریتانییا خاریجی ایشلر ناظری بوریس جونسون پارلامنت سئچکیسیندن سونرا اؤز وظیفهسینی ایتیرجک.
آخار. آذ خبر وئریر کی، بو معلوماتی «تایمز» قزئتی یاییب. پارلامنت سئچکیسیندن سونرا باش ناظر ترزا میین جونسونون یئرینه ناظر وظیفهسینه دوید دویسی گتیرمیی پلانلاشدیردیغی بیلدیریلیر.
برکسیت ایشلرینه رهبرلیک ائدن دئویسین یئرینه ایسه بریتانییا پارلامنتینین میلت وکیلی بن قامرین تعیین ائدیلمهسی گؤزلنیلیر.
قید ائدک کی، بوریس جونسون برکسیتین اساس طرفدارلاریندان بیری اولوب. او، دیوید کامرونون محافیظه کارلار پارتییاسینین رهبرلییندن گئتمهسیندن سونرا ترزا میین اساس رقیبی ساییلیردی.


text:
ایی پارتی گنل باشقانلغندن ، ” صایین مرال آق شنر هر طورومدە جمهور باشقانی آدایی اولاجقدر . ملتمز بزدن بونی آچیق و نت اولارق بكلەمكدەدر . ” آچیقلامەسندە بولونولدی . ایی پارتی گنل ب... تمامینی اوقو
جمهور باشقانی رجب طیب ارطوغان ، ۲٤ حزیران ۲۰۱٨دە ایركن سچیم قراری آلدقلرینی افادە ایتدی . دون م ح پ لیدری دولت باغچەلینڭ ایركن سچیم آچیقلامەسنڭ آردندن سیاست گوندمی بر آندە ایصیندی و ۲... تمامینی اوقو
أولكە گنلندە ۲٩ اوجاق – ٥ شباط آراسندە دوزنلەنن ترور اوپەراسیونلرندە ۱٥ تروریست أتكیسز حالە گتیریلدی . ایچ ایشلری باقانلغندن یاپیلان آچیقلامەیە گورە ، صوڭ بر هفتەدە بولوجی ترور... تمامینی اوقو


text:
نجیب محفوظ
نجیب محفوظ (عربجه نجیب محفوظ ۱۱ دسامبر ۱۹۱۱، قاهیره — ۲۹ آوقوست ۲۰۰۶، قاهیره) - گؤرکهملی میصر یازیچیسی، تانینمیش رومان اوستاسی، دراماتورق، سناریست، ادبیات اوزره نوبل اؤدولو آلان یئگانه عرب (۱۹۸۸) ("بوتون بشریت اوچون معنا کسب ائدن، اینجهلیکلرله زنگین عرب حکایهلرینه و رئالیزمه گؤره").
ایچیندهکیلر
حیاتی[دَییشدیر]
نجیب محفوظ ۱۹۱۱-جی ایلده قاهیرهده مأمور عائلهسینده دونیایا گلیب. قاهیره بیلیم یوردودا فلسفه و ادبیاتی اؤیرنیب. ۱۹۳۴-جو ایلده قاهیره بیلیم یوردون فلسفه فاکولتهسینی بیتیریب. ۱۹۷۲-جی ایله قدر دؤولت قوللوقچوسو کیمی اولجه ناظرلیکده چالیشیب. سونرا اینجه صنعت بوروسو سنزوراسی شعبهسینین و کینویا یاردیم فوندونون دیرکتورو اولوب. نهایت، مدنیت نازیرلیینین مدنیت ایشلری اوزره مصلحتچیسی وظیفهسینده ایشلهییب. میصر اؤلچولرینه گؤره نجیب محفوظ لیبرال یازیچی ایدی و اونون کیتابلارینی قاتی دیندارلار نارازیلیقلا قارشیلاییردیلار. حتی ۱۹۹۴-جو ایلده مؤوهوماتچیلاردان بیری یازیچیا هوجوم ائتمیش و اونو بیچاقلا آغیر یارالامیشدی. بۇ حادثهدن سونرا محفوظون ساغلاملیغیندا پروبلئملر یارانیر، اما او، یازیب-یاراتماغا داوام ائدیر. ۲۰۰۶-جی ایلده محفوظ خستخانایا یئرلشدیریلیر و اؤمرونو بورادا باشا وورور. یازیچی ۲۰۰۶-جی ایل آوقوست آیینین ۲۹-دا دونیاسینی دییشیر.
یارادیجیلیغی[دَییشدیر]
یازیچی انوی میلّی دیرلری چوْخ رئالیستجهسینه تصویر ائتدیی ایلک اثرلرینی "ال-مجللا ال-جدیده" ژورنالیندا نشر ائتدیریر. ایلک نووئللالار توپلوسو ("دلیلیک روزگاری") ۱۹۳۸-جی ایلده ایشیق اوزو گؤرور. بونون آردینجا رومانتیک اوسلوبدا یازیلمیش و فیرونلارین حؤکمرانلیغی دؤوروندن بحث ائدن بیر سیرا تاریخی رومانلار قلهمه آلیر. آوروپادا محفوظون نثری کئچهن عصرین ۵۰-جی ایللرینین سونوندا، اونون "قاهیره تریلولوژی" چاپ اولوناندان سونرا مشهورلوق قازانیر. بورادا یازیچی قاهیرهلی بیر عائلهنین اوچ نسلینین حیاتینی تصویر ائتمکله میصر تاریخیندهکی سوسیال و سیاسی حادثهلره توخونور. کئچهن عصرین ۶۰-جی ایللرینده محفوظون یارادیجیلیغیندا دییشیکلیکلر باش وئریر. او، نسرین کیچیک فورمالارینا (حکایه) مئیللنیر و سیموولا داها گئنیش یئر آییریر. جمعیتین تکامولو نتیجهسینده اینسانین گئت-گئده اؤزونو داها تنها و آتیلمیش هیس ائتمهسی، دایمی هیهجان و ایزتیراب اونون "اوغرو و ایت" (۱۹۶۱)، "یئر اوزو" (۱۹۶۳)، "دیشی بیلدیرچین و پاییز" (۱۹۶۴)، "یول" (۱۹۶۴)، "کاسیب" (۱۹۶۵)، "نیل اوزرینده لاققیرتی" (۱۹۶۶)، "قارا پیشیین مئیخاناسی" (۱۹۶۸)، "بال آیی" (۱۹۷۱) کیمی اثرلرینده آیدین سئزیلیر. عمومیلیکده محفوظ اللییه یاخین رومان و پووئست، یوزدن آرتیق حکایه قلهمه آلیب. یازیچینین سونونجو کیتابی ۲۰۰۵-جی ایلده ایشیق اوزو گؤروب. بو، اؤلومدن سونراکی حیاتدان بحث ائدن حکایهلر توپلوسو "یئددینجی گؤی" کیتابیدیر. اونون رومانلارینین یاریسیندان چوْخونون اساسیندا فیلملر چکیلیب. بۇ فیلملرین دئمک اولار کی، هامیسی عرب دونیاسیندا مشهور فیلملردیر. قاهیرهنین موههندیسین رایونوندا یازیچی هله ساغ ایکن اونون بورونجدن عابدهسی اوجالدیلیب.
اثرلری[دَییشدیر]
رومانلارینین سیاهیسی[دَییشدیر]
- دلیلیک روزگاری (۱۹۳۸)
- طالعین اویونلاری (و یا خئوپسون مودریکلیگی) (۱۹۳۹)
- رادوبیس (۱۹۴۳)
- فیولرین موباریزهسی (۱۹۴۴)
- یئنی قاهیره (۱۹۴۵)
- خان ال-خلیلی (۱۹۴۶)
- میدداک کوچهسی (۱۹۴۷)
- باشلانغیج و سون (۱۹۴۹)
- مالیکانهلر آراسیندا — ۱۹۵۶-۱۹۵۷-جی ایللرده ایشیق اوزو گؤرهن تریلوگیانین ایلک رومانی
- آرزولار مالیکانهسی - تریلوگیانین ایکینجی رومانی
- شکر ائو — تریلوگیانین اوچونجو رومانی
- آولاد خاراتینا (۱۹۵۹)
- پاییز بیلدیرچینلری (۱۹۶۵)
- نیل اوزرینده لاققیرتی (۱۹۶۶)
- میرامار پانسیونو (۱۹۶۶)
- گوزگولر (۱۹۷۲)
- حؤرمتلی جناب (۱۹۷۵)
- خارا فیشئی ائپوپئیاسی (۱۹۷۷)
- مین گئجهلرین گئجهلری (۱۹۸۲)
نووئللالار توپلولارینین سیاهیسی[دَییشدیر]
- دلیلیک روزگاری (۱۹۳۸)
- یئر اوزو (۱۹۶۳)
- پیس آد چیخارمیش ائو (۱۹۶۵)
- قارا پیشیین مئیخاناسی (۱۹۶۸)
- چارداق آلتیندا (۱۹۶۹)


text:
روسییا، آذربایجان و ارمنیستان پرزیدنتلری آراسیندا نؤوبتی گؤروش ۲۰۱۷-جی ایلین سونلارینا قدر باش توتاجاق.
آخار. آذ خبر وئریر کی، بو بارهده اینفورماسییانی «ایزوستییا» قزئتی روسییا خاریجی ایشلر ناظیرلییندهکی منبعیه ایستینادا یاییب.
«مسکوا بو مسئلهده اساس واسطهچی اولوب، چونکی مینسک قروپونون دیگر همصدرلرینین باکی و ایروانین نمایندهلرینی دانیشیقلار ماساسی آرخاسینا ایلشدیرمک جهدلری اوغورسوزلوقلا نتیجلنیب. کونکرت اولاراق فرانسا باکی و ایروانی دانیشیقلار ماساسی آرخاسینا اوتورتماق ایستهسه ده، بو سعیلر هئچ بیر فایدا وئرمهییب»، – دئیه قزئتین منبعسی سؤیلهییب.
قید ائدک کی، آذربایجان و ارمنیستان لیدرلری آراسیندا سون گؤروش ۲۰۱۶-جی ایلین ایونوندا سانکت-پطربورگدا کئچیریلیب.


text:
قالين قايا (Qalın Qaya)- آديني ايسه، چاليشيبلار بير جوره "قئي"يه اوخشاتسينلار.
و لاپ گولونجو ايسه، يازيق "سولوكلو گؤل"(Sülüklü Göl) آدي حاققيندا اولوبدور! بو كندي ياخشي تانييان يولداشيم(گؤرونتونو ده او چكميشدير)، دئيير گؤلو دولدوران بولاغين سويونو باشقا يئره آپارماق ايچين، او كندين گؤلو چوخداندير قورويوب و اورادا ايندي گؤل يوخدور. اولابيلر او كندين خالقيدا او گؤل قوروياندان سونرا اكينچيليك يئرينه، "سيئر و سلوك" ايله مشغول اولوبلار و ايشسيز اولاندا ايسه، قوقول سايتيندا (Google) آراشديرماقلا باشلاريني قال ائديرلر؛ و ائله بونا گؤره دير كي، "يول و اولاشديرما قوروموندا(راه و ترابري سازماني)" آد يازانلار، سولوكلو گولون آديني، "سولوك لوگل" ائتميشلر!!


text:
اله دونیادا بیر PHP وار ؟
آیری بیر دیل یوخده ؟ نیه گرم هاممی فقط اله بو php اوسته زوم الیه ؟
بیلیسیز قویون اولین بوردان باشلییم ، ایران بیر دالیا قالمیش یرده اوندا که هچ شکیمیز یوخده دوزده ؟
ملتین چوخه زبان باشارمیر ، چوخه اله دییر بلکه فیس بوک کیمین یکه بیر کمپانی اله بوتون php دیلینده یازیلیب ، چوخه سی وب دن اله بیر وردپرسی اورگشیب
آخه دییر طرفه دییرلرکی باشاریسان اتوماسیون یازاسان ؟
دییر والله هیه وردپرس دن وورا بیللم فقط منده plugin یوخده
اینده ایران داکی بوتون برنامه نویس لر بوجور اولوب دا دوروب دوزونه باخسان هچ چوخوسی بیلمیر برنامه یازماخ یانی نمنه ، بیر اولکه ده کی سندن ۵۰ مین آلیب بیلَیَن بیر دانا وب سایت دان هاست ورلر ایستیز نه اولا ؟ حله بیر یاندان دا گتیردیلر انگلیسی دیلین مدرسه لرده بو ابتدایی اوشاغ لارا گوتوردولر ،نیه ؟ ددی لر والله اوشاغ اوز آنا دیلین بیلمز اوندا ، حله ایشیم یوخ که بو اولکه ده چوخلی آدامین آنا دیلی هچ فارسی دییر و اولارا ربطی یوخده اما زبان انگلیسی نقدر که ضعیف اولسا اله اوقدر ده بیز دالی قالاجاییخ ، چون اوزویوز بیلیسیز کی بیلیم دونیاسی فارسی دییل انگلیسی ده و ایستییسن بیلیمین فول اولا دالا قالمیاسان گرک انگلیسی دیلین فول اورگشسن ، اله بو انگلیسی دیلی اوزه بیردنه اصلی علت ده که بو اولکه ده برنامه نویس ختم اولور سی شارپیدان php دیلینه ، دمیرم بیرز زرنگ اولا جاوانی دا اورگشه .
ایستیز بو قولای اکونمی(اقتصاد) دوروموندا ( وضعینده) بازاردان دالا قالمیاسیز بیرده که یاخچی پروگرامر اولاسیز گرک نجور اولسا انگلیسی دیلین فول اورگنسیز.
php دن گددیخ انگلیسی یه دا چووخ اوزاخ اولمیاخ ، باخین ایراندا چون دوزملی پروگرامر تاپیلمیر اونا گورک اگر بیری شرکتدن چیخسا چتینده اونون یرینه آیری آدامی تاپالار اوزوده ده مخصوصا آیری دیلده ایشلیه اما اوکه چوخده بو پی اچ پیه کد وورانده اما بو اصلاً دلیل اولماز کی فقط اله بو php اوسته زوم الییسیز گرک آیری دیللری ده اورگنسیز ، اینده فانکشنال یاواش یاواش گلیر oop یرینی توتا و گرک اونی دا اورگنسیز ، حله بو جاوا اسکریپت دن ایشیم یوخ که کوچه لر یتیمی نه تای اولوب اله گونده دییشلنیر که هچ اوزوده آدامین اعصابی اوسته یول گدیر.
دونیا فقط بو میراتا قالمیش php دیلینه خلاصه اولمویوب وقت قویون او بیری دیللری ده اورگنین ، چوخلی گوزل گوزل دیللر گلیب که چوخدا قوجلی و قاعده لی دیلدیلر ، ایستسز اییشیز دوز اولا حرفه ای اولاسیز او پیس اوشاخلار کیمین یاپیشمایین php دن گدین آراشتیرین آیری دیللری اورگنین
مثلا اله بو پایتون دیلی اوزه بی دریاده باخ داده کاوی پردازش متن هک وب و … یعنی حتی باش آغری داواسینا دا بیر علاجی وار
بیدنه ده گوزل وبه فریم ورکی وار آده جنگوده ، ایشلسز بیلرسیز کی اینده یه کیمین اگر فقط php دن کد ووروبسوز دونیا دا ان بویوک اشتباهی الییبسیز ، اوندان سونرا پایتونی اورگشن الی چوخ چوخ یرلرده آچیخ اولور اما php اله وب بولومینه(قسمتینه) محدود اولوب
Ruby دیه بیر آیری دیل وار که بو دیلین سینتاکسی دوغوردان گوزل ده ، یعنی آدام وورولور بونون فقط گوزل سینتاکسینا ، بیلمیرم Ruby On Rails اشیدیبسیز یا یوخ اما اودا روبی اوچون وب فریم ورکی ده ، بیر وبلاگی اگر پی اچ پی دیلینده یا حتی فریم ورکلاریندان بیر گونه یازساز روبی آن ریلز دن ۱۵ دقیقه کوکون یازارسیز ، چوخلی دا gem آدیندا بیر شی وار که قاباخدان حاضر اولوبدور و سیز فقط نصب الییب ایشلدجخسیز
اگر ده که حرفه ای دیللر آختارسیز و ایستیز کی ایشیز لاب دوز اولا او خفن پروگرامرلردن اولاسیز گدین
Elixir ,Rust,Clojure,Scala
بولارین بیرین اورگنین قول دا وریرم اصلا پشمان اولماسسیز ،بولارا ایش ایراندا آز تاپیلیر اما بیر سیزی حرفه ای الییلر بیر باخیشیییزه اچیللار بیرده کی ایستیز ایراندان گدسیز اوردا چوخلی دردییزه دییجخ
یاشایین دوستلار دعا الیین من بی وقتیم آچیلا بو فالکونا بیر اوگرتیم کورسی قویام سیزه


text:
۳۱ دئکابر - دونیا آذربایجانلی لارینین هم رایلیک گونودور.
آخار . آذ خبر وئریر کی، ۱۹۹۱-جی ایل دئکابرین ۱۶-دا ناخچیوان موختار رئسپوبلیکاسی آلی مجلیسینین حیدر علیئوین صدرلیگی ایله کئچهن ایجلاسیندا ۳۱ دئکابرین دونیا آذربایجانلی لارینین هم رایلیک بایرامی کیمی قئید اولونماسی بارهده قرار قبول ائدیلیب. عالی مجلیس بونونلا باغلی قانون وئریجیلیک آکتینین قبول اولونماسی اوچون اؤلکه پارلامئنتینه - عالی سووئته مراجعت ائدیب. دئکابرین ۲۵-ده آذربایجان رئسپوبلیکاسی آلی سووئتینین میللی شوراسی مراجعتی نظره آلاراق، دئکابرین ۳۱-نین دونیا آذربایجانلی لارینین هم رایلیک گونو اعلان اولونماسی بارهده قانون قبول ائدیب.
۲۰۰۱-جی ایل نویابرین ۹-۱۰-دا باکیدا دونیا آذربایجانلی لارینین ۱-جی قورولتایی کئچیریلیب. قورولتای سویداشلاریمیزین میللی منلیک شعورونون گوجلهنمهسینه، موختلیف اؤلکهلرده آذربایجانلی ایجماعلارینین موتشککیللیینین و فاللیغینین آرتماسینا تأثیر گؤستریب. بو، اؤلکهنین اجتماعی-سیاسی حیاتیندا یئنی بیر حرکات، دؤولت سیاستینین یئنی بیر ایستیقامتی ایدی. همین قورولتایدا اولو اؤندرین بؤیوک ایفتیخارلا سؤیله دیی «من همیشه فخر ائتمیشهم، بو گون ده فخر ائدیرهم کی، من آذربایجانلییام!» کلامی ایسه دیللر ازبرینه چئوریلیب.
قورولتایدان سونرا عوموم میللی لیدئر حیدر علیئوین ۲۰۰۲-جی ایل ۵ ایول تاریخلی فرمانی ایله خاریجدهکی سویداشلاریمیزلا علاقهلرین گئنیشلندیریلمهسی و اینکیشاف ائتدیریلمهسی مقصدیله خاریجی اؤلکهلرده یاشایان آذربایجانلی لارلا ایش اوزره دؤولت کومیتهسینین (حاضیردا دیاسپورلا ایش اوزره دؤولت کومیتهسی) یارادیلماسی، همین ایل دئکابرین ۲۷-ده ایسه سویداشلاریمیزلا باغلی دؤولت سیاستی حاقیندا قانونون قبول ائدیلمهسی دونیا آذربایجانلی لارینین میللی بیرلیگی و تشکیلاتلانماسی پروسئسینی داها دا گوجله ندیریب. دونیا آذربایجانلی لارینین میللی بیرلیینین ایدئولوگو، تبلیغاتچیسی و تشکیلاتچیسی اولان اولو اؤندریمیز خاریجی دؤولتلره سفرلری زامانی پروگرامینین زنگینلیینه، ایش گونونون گرگینلیینه باخمایاراق همین اؤلکهلرده یاشایان، فعالیت گؤسترهن هم وطنلریمیزله گؤروشلره ده موطلق واخت آییریر، اونلارین پروبلئم و قایغیلاری ایله یاخیندان ماراقلانیر، داها سیخ تشکیلاتلانمالاری اوچون دیرلی توصیهلر وئریردی.
یورولماز فعالیتی ایله حیدر علیئو سیاسی فلسفهسینه، اونون لیدئرلیک مکتبینه سؤیکهنهن پرئزیدئنت ایلهام علیئو اولو اؤندرین بو ساحهدهکی خیدمتلرینی اوغورلا داوام ائتدیریر. دؤولتیمیزین باشچیسینین «دونیا آذربایجانلی لارینین ۲-جی قورولتایینین کئچیریلمهسی حاقیندا» ۲۰۰۶-جی ایل ۸ فئورال تاریخلی سرانجامینا اویغون اولاراق، همین ایل مارتین ۱۶-دا باکیدا کئچیریلهن نؤوبتی معتبر توپلانتی خاریجده یاشایان آذربایجانلی لارین دیاسپوردان لوببییه چئوریلمهسی ایستیقامتینده یئنی آددیم اولموش، اؤلکهمیزله باغلی حقیقتلرین دونیا ایجتیماعیتینه چاتدیریلماسی ایشینده اهمیتلی رول اوینامیشدیر.
۲۰۰۷-جی ایل مارتین ۹-دا باکیدا کئچیریلهن آذربایجان و تورک دیاسپور تشکیلاتلاری رهبرلرینین بیرینجی فورومو ایسه بوتون تورک دیللی خالقلارین حیاتیندا موهوم حادثهیه چئوریلمیش، آذربایجان پرئزیدئنتی ایلهام علیئوین تورک دونیاسینین بیرلیینه وئردیی اهمیتین پارلاق تظاهرو کیمی تاریخه دوشموشدور.
دیاسپوروموزون تشکیلاتلانماسی پروسئسی بو گون داها سرعتله گئدیر. دونیا آذربایجانلی لارینین ۱-جی قورولتاییندا یارادیلمیش علاقهلهندیرمه شوراسینین ۲۰۰۸-جی ایل دئکابرین ۱۸-ده باکیدا کئچیریلمیش ایجلاسی، توپلانتیدا «دونیا آذربایجانلی لارینین خارتییاسی»نین قبولو بیرلیک و موتشککیللیینین آرتماسی، تاریخی وطنله علاقهلرینین مؤهکهملهنمهسی، دیاسپور پوتئنسیالینین مؤهکهم عامله چئوریلمهسینی گؤسترمکله یاناشی، موستقیل آذربایجانین بوتون دونیا آذربایجانلی لاری اوچون جاذیبه مرکزی اولدوغونو دا بیر داها تصدیقلهییب.
هم رایلیک گونو میللی بیرلیک، آذربایجانا محبت، میللی-معنوی دیرلریمیزه حؤرمت، وطنه باغلیلیق حیسسلرینی اؤزونده تجسسوم ائتدیریر.
دؤولتیمیزین دیاسپور سیاستی، هم وطنلریمیزین بیرلیک و هم رای لیینین مؤحکملندیریلمهسی، اونلارین داها موتشککیل فورمادا تشکیلاتلانماسی پروسئسی اؤزونون یئنی مرحلهسینه قدهم قویوب. آرتیق دونیا آذربایجانلی لاری یاشادیقلاری اؤلکهلرین سوسیال-اقتصادی، اجتماعی-سیاسی و مدنی حیاتیندا داها فعال رول اویناییر، رئسپوبلیکامیزلا قارشیلیقلی علاقهلرین گئنیشلهنمهسینه بؤیوک تؤحفه وئریر، آذربایجان حقیقتلرینین دونیا ایجتیماعیتینه چاتدیریلماسیندا، زنگین مدنی ارثیمیزین تبلیغینده، تجاووزکار ائرمنی دایرهلرینین ایدئولوژی تخریباتلارینین قارشیسینین آلینماسیندا قطعیت نوماییش ائتدیریرلر. اونلار آذربایجان دؤولتینین دسته یی سایهسینده قارداش و دوست خالقلارین لوببی و دیاسپورلاری ایله ثمرهلی امکداشلیغین قورولماسی ساحهسینده تأثیرلی تدبیرلر حیاتا کئچیریر، آذربایجانین، خالقیمیزین تاریخینی یازیر و نسیللردن-نسیللره اؤتورورلر.
دونیا آذربایجانلیلارینین هم رایلیک گونونوز موبارک!